Betul Ke Perisik British Pakai Pen Air Mani?

Bagi yang biasa menonton francais filem James Bond, pasti tahu peranan Q sebagai pembekal peralatan dan kenderaan canggih untuk perisik tersebut. Antara kenderaan dan peralatan yang dibekalkan Q ialah Aston Martin DB5 (Sean Connery dan Daniel Craig), Lotus Esprit yang boleh bertukar sebagai kapal selam (Sir Roger Moore) dan pen mele.t.up (Pierce Brosnan). Tetapi di dunia sebenar, Q tidak akan perkenalkan ini: pen air mani!

Semasa tahun-tahun Pe.ra.ng Dunia Pertama (WWI), ketua Biro Perkhidmatan Rahsia (BPR) (kemudiannya dikenali sebagai MI6) ketika itu Sir Mansfield Smith-Cumming mencari kaedah terbaik untuk komunikasi rahsia dengan para perisiknya. Lantas pada 1915, beliau mengarahkan sekumpulan saintis dari Universiti London untuk mengkaji dan menghasilkan pen halimunan terbaik untuk BPR.

Jadi, mengapa usaha ini digerakkan? Ini untuk mencari alternatif lemon sebagai dakwat halimunan. Ini kerana walaupun berkesan sebagai dakwat, ia boleh dikesan menerusi larutan iodin. Dan pihak musuh juga tahu cara terbaik mengesan surat ini ialah menerusi bau lemon pada surat yang digunakan.

Sementara kajian sedang dijalankan di London, salah seorang perisik BPR mendapati air mani tidak boleh dikesan oleh iodin. Lantas, si polan melihatnya sebagai dakwat halimunan terbaik untuk komunikasi rahsia sesama perisik. Penemuan tersebut kemudiannya dilaporkan kepada Smith-Cumming.

Bagi para perisik lain, ramai menyangka ianya merupakan satu gurauan. Untuk mengelak ia berterusan menjadi bahan ketawa, ketua BPR itu mengarahkan sampel air vagina wanita diuji untuk perkara sama. Dan siapa sangka, ia berfungsi sebagai dakwat halimunan.

Walaupun berfungsi dengan baik sebagai dakwat halimunan, ia mempunyai satu kelemahan besar. Surat yang ditulis dengan air mani perlu dihantar kepada penyelia mereka dalam tempoh sehari. Jika melebihi tempoh yang dinyatakan, maka ia boleh menyebabkan surat yang dihantar berbau busuk. Justeru, sebarang surat yang dihantar mestilah menggunakan dakwat air mani baru dan segar untuk setiap penghantaran.

Disebabkan isu ini dan hakikat ia mendiskriminasi perisik wanita, idea menggunakan air mani sebagai dakwat halimunan ditinggalkan. Menjelang 1940. pasukan Eksekutif Operasi Khas (SOE) British menyenaraikan kriteria dakwat halimunan terbaik untuk digunakan di lapangan. Kriteria tersebut ialah:

RUJUKAN

White, C. (2019, 13 Mac). Yes But Did British Spies REALLY use Semen as Invisible Ink?. W.a.r History Online.

Felton, J. (2021, 22 September). “Every Man Has His Own Stylo”: British Spies Used To Have A Very NSFW Way Of Communicating. IFLScience.


Mahakarya Gurren Lagann: Membedah Simbolisme Gerudi

“Zaman di mana lelaki
adalah lelaki. Tidak gentar sedikit pun berhadapan dengan sesuatu yang
mustahil, dan akhirnya membuktikan tiada yang mustahil.” Itulah yang dapat digambarkan tentang anime
Gurren Lagann.

Beberapa tahun kebelakangan ini, semakin hari
semakin banyak anime bersiri dan movie dihasilkan tidak ubah seperti cendawan
tumbuh selepas hujan. Pengarah dan penerbit industri anime sememangnya berlumba-lumba
untuk mengaut keuntungan hasil dari revolusi anime yang sedang berapi-api
momentumnya di seluruh dunia ketika ini.

Sebelum bermula dengan lebih lanjut, marilah kita
lihat dahulu statistik industri animasi aka anime di peringkat global. Menurut
dapatan statistik yang dikeluarkan The Association of Japanese Animation (2017),
“pasaran animasi menampakkan perkembangan berterusan dengan jualan tertinggi
direkodkan selama 4 tahun berturut-turut manakala saiznya pula telah melepasi
sempadan 2 trillion yen disebabkan jualan animasi ke luar negara.”

Tambahnya lagi, “Pasaran animasi Jepun yang
mengalami kemerosotan pada tahun 2009 dan seterusnya bangkit pada tahun 2010,
telah merekodkan perkembangan selama 7 tahun berturut-turut. Movie anime pula
menyaksikan jualan yang memberangsangkan hasil daripada tayangan pecah panggung
‘Kimi no Na Wa’.”

Kemudian, bagi jumlah kontrak yang dimuktamadkan
bagi lesen penyiaran anime pula, China berada di carta teratas dengan 355
kontrak. Korea Selatan di tempat kedua dengan 308 kontrak. Taiwan dan Amerika
Syarikat masing-masing berada di tempat ketiga dan keempat.

Jangan terkejut kerana Malaysia berada di tempat
ke-21. Dengan 81 kontrak yang dimuktamadkan, Malaysia berada di belakang
Thailand dan Singapura tetapi berada di depan negara-negara ASEAN yang lain.
Malaysia juga berada di depan Ireland, Portugal, Malta, Mexico, India, Belgium,
negara Scandinavia, Rusia dan banyak lagi negara lain. Di sini bolehlah dilihat
kesan signifikan anime dalam kalangan negara ASEAN itu sendiri sebenarnya lebih
berpengaruh berbanding di Eropah.

Baik, ada antara anime yang dihasilkan berkualiti,
ada yang so-so dan ada juga yang agak teruk kualitinya secara umum bergantung
pada minat masing-masing. Tetapi, apakah yang membezakan anime yang bagus
dengan tidak bagus?

Dari satu perspektif, isi kandungan dan plot yang dipersembahkan
adalah sangat penting bagi melabelkan sesuatu anime itu hebat atau tidak. Dari
perspektif lain pula, mungkin kualiti animasi yang menjadi kriteria utama bagi
sesetengah peminat. Bagi yang lain, mungkin juga musik yang mengiringi anime
itulah yang paling penting sekali. Dalam artikel ini pula, aspek falsafah akan
diberi penekanan.

Falsafah dan Anime

Menariknya, anime dan ilmu falsafah sering kali digandingkan bersama sebagai elemen yang tersurat dan tersirat dalam satu-satu karya, secara langsung atau tidak langsung, di mana elemen ini diselit rapi oleh pengarah serta penulis skrip dalam skrip watak, tidak kurang juga oleh penata bunyi dalam lagu pembukaan, penutup ataupun musik latar (BGM) yang digubah. Dalam musik anime pun boleh ada falsafah? Sudah tentu. Sebagai contoh, berbagai-bagai ritma seni yang didengari mungkin mencerminkan perjalanan seseorang karakter itu.

Entah mengapa, mereka suka benar untuk meletakkan
falsafah dalam anime. Kadangkala dengan sengaja dan kadangkala tidak sengaja.
Bagi peminat anime pula, dari dulu sehinggalah sekarang, ramai yang cuba untuk
menyahkod ilmu falsafah yang tersirat ini. Kiranya sudah jadi satu hobi bagi
segelintir otaku dan wibu (weaboo) ini. Maka, janganlah kita cepat memandang
rendah golongan ini. Bukan mudah untuk memahami sesuatu falsafah. Nampak saja
seperti nerd, namun diam-diam, ubi berisi.

Bagi peminat setia anime terutamanya mereka yang
veteran, anime Gurren Lagann ataupun juga dikenali sebagai Tengen Toppa Gurren
Lagann (TTGL) bukanlah sesuatu yang aneh lagi. TTGL dihasilkan oleh Studio
Gainax pada tahun 2007. Sudah tentu, watak-watak seperti Simon, Nia, Kamina,
Yoko, Kittan, Viral dan Lordgenome terus mekar dalam ingatan peminat.

Latar Belakang Karakter

Secara ringkas, Gurren Lagann merupakan sebuah
cerita tentang pengembaraan penuh kemustahilan yang ditunjangi dua watak
utamanya, Simon dan Kamina. Simon menganggap Kamina sebagai seorang abang dan
kadangkala, figura seorang ayah kerana Kamina sentiasa memberikan kata-kata
semangat dan pedoman kepadanya untuk terus mara. Hubungan ‘brotherhood’ mereka
sangat akrab.

Kamina, seorang yang ‘reckless’ dan idealis pula
menonjol sebagai seorang lelaki sejati. Gagah dan sedikit pervert, Kamina tidak
sesekali berputus asa. Kedua-dua mereka tinggal di kampung Giha yang terletak
di bawah tanah. Ketika asyik menggali dengan gerudi tangan (untuk meluaskan
lagi kawasan kampung), Simon terjumpa dengan sebuah robot bernama Gurren.
Dengan robot inilah, macam-macam perkara akan berlaku. Simon pun jadilah
pengendali Gurren.

Selepas keluar dari kampung Giha, ternyata permukaan
itu wujud. Kerana sebelum ini, Simon dan seluruh penduduk Giha tidak percaya
dengan kewujudan permukaan kerana sudah lama tinggal di bawah tanah. Tetapi
tidak bagi Kamina yang pernah menjejakkan kaki ke permukaan bumi. Kamina kerap
kali cuba meyakinkan penduduk kampung namun digelarnya gila. Akhirnya selepas
satu insiden, mereka bertemu dengan karakter lain iaitu Yoko.

Baik, selama ini, atas sebab tertentu, Lordgenome merupakan
karakter jahat yang memaksa semua manusia untuk tinggal di bawah tanah ataupun
mereka akan dibunuh oleh skuad penghapus yang dianggotai watak beastmen seperti
Viral. Beastmen inilah yang sesuka hati membunuh manusia dengan izin Lordgenome.
Beastmen tiada DNA dan ‘Spiral Power’. Perihal Spiral Power ini akan
diterangkan dengan lebih lanjut.

Simon dan Kamina kemudiannya bekerjasama dengan Yoko,
salah satu watak paling hot sepanjang zaman. Yoko berperanan sebagai teman
seperjuangan yang mahir menggunakan senapang dan serangan hendap. Yoko pernah
jatuh cinta dengan Kamina. Dalam Anti-Spiral Arc, Yoko pernah bertugas sebagai
guru, mengajar budak-budak kecil sambil dari jauh, memerhatikan pentadbiran
Simon yang kini bebas tanpa cengkaman Lordgenome.

Watak seperti Rossiu pula akan muncul. Rossiu
menyertai Team Dai-Gurren (team yang diketuai Kamina dan kemudiannya, Simon)
dan berjuang bersama-sama untuk membebaskan manusia dari ancaman Lordgenome dan
beastmen. Rossiu merupakan seorang yang pragmatik dan berhati-hati dalam
membuat keputusan. Rossiu akan memainkan peranan yang sangat penting dalam
Anti-Spiral Arc apabila dia menjadi seorang pemerintah dan seterusnya, membuat
beberapa keputusan yang tidak popular demi kebaikan sejagat seperti
memenjarakan Simon.

Selepas kematian Kamina dalam episod 8, Simon
mengalami kemurungan yang teruk kerana hilangnya orang kesayangan yang selama ini
sentiasa berada di depannya sebagai pemimpin. Waktu ini, Simon mengalami
kecelaruan identiti sehingga tidak tahu siapa dan apa tujuan hidupnya. Ketika
ini, watak Nia (anak perempuan buangan Lordgenome) amuncul membantu Simon menyelesaikan
masalahnya serta memberi kesedaran dan nafas baru untuk terus hidup.

Sehinggalah ke episod terakhir, gabungan kesemua
karakter ini menampakkan satu hasil yang cantik.

Terkenal sebagai sebuah karya anime yang memberi
inspirasi, unik dan berpengaruh, Gurren Lagann sebenarnya telah mendapat tempat
di hati ramai peminat anime di seantero dunia. Mungkin salah satu faktornya
kerana TTGL membuatkan sesiapa yang menontonnya merasakan nyalaan api kekuatan
yang baru dalam diri untuk menghadapi apa pun cabaran yang mendatang.

Sebagai contoh, “Just
who the hell do you think I am?” ialah salah satu ungkapan yang paling
bermakna dan paling diingati dalam anime Gurren Lagann. Inilah juga ungkapan
‘signature’ bagi watak Kamina, iaitu watak terpenting dalam anime ini.

Kesannya sangatlah mendalam sehinggakan ada peminat
yang sanggup mencacah tatu berbentuk gerudi Simon, iaitu salah satu alat paling
signifikan dalam TTGL di lengan semata-mata untuk dijadikan motivasi dan
penghargaan kepada karya ini. Ada juga yang menjadikan TTGL sebagai tajuk esei
ilmiah yang panjangnya mencecah ribuan patah perkataan.

Anime bersiri TTGL buat setakat ini berada di tangga
ke-42 dalam pangkalan data MyAnimeList (MAL). Movie satu (Gurren-hen) dan movie
dua (Lagann-hen) pula masing-masing berada pada tangga ke-309 dan ke-72. Ini
adalah satu pencapaian yang bukan senang untuk dicapai walaupun bunyinya
seperti nombor yang besar. Sesungguhnya, dengan berada di Top 100 carta MAL bermakna
anime itu bukanlah calang-calang karya.

Simbolisme Gerudi dan ‘Spiral Power’: Antara Tekad dan Usaha

Dalam anime Tengen Toppa Gurren Lagann (TTGL), gerudi
adalah alat yang amat signifikan. Pada dasarnya, ia tertumpu pada konsep
‘Spiral Power’ yang digunakan dalam anime ini.

Apa kebendanya ‘Spiral Power’ (SP) ataupun Kuasa
Spiral ni? Senang cerita, SP ni adalah kuasa evolusi, dijana oleh makhluk yang
mempunyai DNA termasuklah manusia. Struktur Heliks Ganda Dua yang ada dalam DNA
ini boleh membuatkan manusia berevolusi menjadi lebih kuat apabila masa
berlalu. SP yang dijana oleh setiap individu berbeza-beza, ada yang sedikit dan
ada yang banyak. Dalam keadaan yang mendesak, SP akan terjana dengan lebih
banyak.

Fungsi SP juga sebenarnya tidak terhad dari segi
potensi dan aplikasi sebab SP boleh menghasilkan jirim dalam sekelip mata. Kalau
diperhatikan dalam TTGL, babak pertempuran yang disertai Simon dan Kamina mesti
ada melibatkan senjata gerudi yang dihasilkan oleh SP. Bukan itu saja, SP juga
mampu buat terowong masa di angkasa berfungsi seperti teleportasi. Kuasa Spiral
ini juga boleh menghasilkan letupan yang sangat dahsyat, melebihi kuasa
nuklear.

Namun, bukan konsep rumit yang artikel ini mahu
tekankan, tetapi cuba berhenti sejenak.

SP yang dikatakan ini ialah tekad ataupun dalam
bahasa Inggeris, determination. Menurut Dewan Bahasa dan Pustaka, tekad
bermaksud kemahuan yang kuat untuk mencapai sesuatu. Azam dan kesungguhan hati.
Dengan tekad, tiada yang mustahil. Tekad hadir dalam setiap manusia, banyak
atau sedikit itu bergantung pada diri masing-masing.

Apabila seseorang itu betul-betul berazam, maka
segala halangan insya-Allah dapat ditempuhi. Menempuhinya mungkin tidak mudah,
tetapi mencari makna dalam hati untuk tidak berputus asa dan terus bangkit demi
mencapai sasaran itulah yang sukar. Tekad inilah yang jelas ditunjukkan
karakter penting dalam karya Gurren Lagann.

Sebagai contoh, Simon tidak pernah berhenti dalam
cubaannya menyelamatkan Nia dari golongan Anti-Spiral. Tanpa sebarang petanda
di mana lokasinya, segala pelosok galaksi sanggup dijejakinya bersama Team
Dai-Gurren. Semuanya dilakukan Simon kerana tekadnya untuk menyelamatkan cinta
hati dan seterusnya umat manusia dengan menghapuskan golongan Anti-Spiral ini.

Kamina, sudah tentu tidak pernah berputus asa. Dari
awal lagi, Kamina bertekad untuk keluar dari Kampung Giha kerana tahu,
permukaan sentiasa ada. Namun, dia tahu, tekad sahaja tidak cukup. Dia
berkomplot pula dengan Simon untuk keluar dari kampungnya itu. Menggunakan
segala kemahirannya, Kamina berusaha untuk mencapai kemahuannya. Walaupun
usahanya gagal kerana dihidu oleh penghulu kampung, di sini kita lihat, dengan
adanya tekad, usaha akan menyusul.

Kenapa? Kerana dengan mengatakan, “Aku mahu!” atau
“Taknaklah” sahaja tidak cukup. Apatah lagi jikalau dipendamkan kemahuan itu
jauh-jauh dalam hati serta diucapkan pula, “It’s okay” tetapi sebenarnya tak
okay langsung. Menipu diri sendiri itu bukan penyelesaian. Maka, tekad inilah
yang menjadi pemangkin kepada perbuatan dan usaha seterusnya. Sebagai contoh,
kalau anda bertekad untuk memiliki sesuatu yang sudah lama diidam-idamkan,
pastinya anda akan cuba buat sesuatu. Sesuatu seperti menabung, kerja lebih
masa dan sebagainya.

Samalah juga seperti lelaki yang kemaruk cinta,
ingin menyunting bunga di taman. Mandi tak basah, tidur tak lena, makan tak
kenyang. Walau sedahsyat mana pun persaingan untuk mendapatkan kunci hati
wanita yang diidamkan itu, walau dengan berpuluh pesaing lain pun ditambah pula
dengan ibunya yang cengil, pastinya menyerah kalah itu bukanlah sesuatu yang berada
dalam fikiran, bukankah begitu wahai lelaki sejati sekalian? Macam-macam pula
usaha yang sanggup dilakukan demi mendapatkan approval dari bakal mak mertua.
Itulah tekad. Tekad dan usaha.

Jangan salah faham, tekad yang dikatakan ini
bukanlah setakat mahu yang biasa-biasa, tetapi mahu yang sebenar-benarnya. Walau
sekecil ataupun sebesar mana pun usaha itu, tekad (determination) akan membuka
jalan kepada usaha. Dan usaha yang disertai doa akan membawa kepada hasil yang
lumayan. Jika tidak berhasil juga, percayalah bahawa Tuhan akan memberikan yang
lebih baik.

Tekad ini juga dapat dilihat pada karakter Rossiu dalam Anti-Spiral Arc. Semasa mana lautan manusia di Kamina City (dinamakan sempena watak Kamina) melakukan demonstrasi besar-besaran dengan teriakan lantang mendesak kerajaan yang diketuai Simon untuk ‘bertanggungjawab’ atas kegagalan pasukan pertahanan dalam beberapa pertempuran menentang Robot Mugann puak Anti-Spiral, Rossiu telah melakukan satu tindakan yang agak mengejutkan.

Rossiu yang juga pegawai utama pentadbiran telah
bertindak mengarahkan penangkapan Komander Agung Simon dan seterusnya, kudeta.
Selepas dibicarakan, Simon telah disumbatkan ke dalam penjara. Sudah tentu,
ahli kumpulan Dai-Gurren yang lain bengang dengan tindakan Rossiu. Tindakan ini
jugalah yang menyebabkan Rossiu menjadi salah satu watak karakter paling
dibenci selain Sakura dalam Naruto. Bijaknya pengarah Gurren Lagann kerana
mampu menyerlahkan ciri-ciri jahat Rossiu sekali gus menimbulkan amarah
peminat.

Namun, tindakannya itu bersebab. Seperti yang
dinyatakan dalam bahagian latar belakang karakter sebelum ini, Rossiu merupakan
seorang yang pragmatik. Dia tahu jika Simon tidak dijatuhkan, rakyat akan
menggunakan cara yang lebih keras dan ganas untuk mendesak kerajaan.

Akibatnya, insiden yang tidak diingini serta
kehilangan nyawa mungkin berlaku. Tambahan pula, rakyat sedang dicengkam
ketakutan dan panik dengan ancaman puak Anti-Spiral yang jauh lebih kuat
berbanding skuad robot kumpulan Dai-Gurren. Perpecahan dan perbalahan sesama
manusia adalah benda yang sangat berbahaya kepada umat manusia kesuluruhannya.

Maka, Rossiu buat demikian agar Simon tidak lagi
boleh dipersalahkan jika selepas ini ada sebarang kekurangan (mishap) yang
dibuat kerajaan. Dia mengambil alih pentadbiran dengan harapan segala kemarahan
rakyat akan ditumpukan Rossiu sahaja. Bukan itu sahaja, Rossiu juga tahu satu
rahsia yang Simon tidak tahu. Dengan kerjasama ke atas Lordgenome (yang kini
hanya tinggal kepala), Rossiu akhirnya dapat tahu hakikat sebenar mengapa
Lordgenome memaksa manusia untuk tinggal di bawah tanah.

Hakikatnya ialah, puak Anti-Spiral akan menghapuskan
umat manusia jika populasi manusia melebihi satu-satu angka. Bagi puak
Anti-Spiral, umat manusia mempunyai SP, dan SP ini boleh menyebabkan
ketidakseimbangan alam dan malapetaka kepada seluruh alam. Lohong hitam akan
terhasil akibat daripada penggunaan SP yang berleluasa menyebabkan kehancuran
seluruh alam. Malapetaka ini dinamakan Spiral Nemesis.

Demi greater good, Lordgenome telah membunuh manusia
yang lari ke permukaan. Kesannya, manusia tinggal di bawah tanah.

Konsep yang sama juga digunakan Rossiu apabila dia
mengarahkan manusia untuk menaiki kapal angkasa untuk meninggalkan bumi dengan
meninggalkan sebahagian manusia yang lain. Maklumlah, bukan semua boleh muat.
Sebenarnya, Anti-Spiral juga menggunakan konsep pragmatisme dan greater good
ini. Cuma skalanya lebih besar, lebih tertumpu pada konsep keselamatan sejagat
dan keseimbangan alam semesta demi menghalang Spiral Nemesis.

Adakah Rossiu gembira berbuat demikian? Tidak.
Malahan dalam satu episod, dia mahu membunuh diri kerana segala apa yang telah
dilakukan. Nasib baik Simon sempat tiba dan ‘menyedarkannya’ dengan satu
tumbukan padu sebagai seorang sahabat. Adakah Lordgenome gembira membunuh
manusia? Tidak. Lordgenome sebenarnya serupa seperti Simon, salah seorang puak
penentang yang menentang Anti-Spiral pada mulanya. Adakah puak Anti-Spiral
gembira mengancam penghapusan total umat manusia? Tidak. Mereka sebenarnya
antara puak Spiral pertama (seperti manusia) yang menggunakan teknologi canggih
untuk membuang SP dan menghentikan evolusi mereka. Kesannya, mereka menjadi
seperti tidak bernyawa.

Kalau begitu, apa pula kena mengena dengan gerudi
padahal artikel ini cuma cerita fasal tekad (SP)? Gerudi itulah usaha. Dan
gerudi yang berputar, merupakan usaha yang berterusan, istiqamah. Sehinggalah
pada satu detik, lubang akan terhasil. Lubang itulah yang telah memecahkan
dinding kemustahilan.

Kesimpulan

Barangkali ada yang menyoalkan mengapa Gurren Lagann
ini special sangat sebab anime lain pun ada juga cerita pasal determination, konsep
never give up dan yang seumpama dengannya. Jawapannya mudah, kerana tema tekad
inilah yang paling dominan, ditonjolkan dengan konsisten dalam setiap episod,
sehingga dapat memberi kesan yang mendalam, tepat kepada mereka yang
menontonnya.

Mungkin kerana majoriti yang menonton juga terdiri
dari kalangan remaja dan kanak-kanak justeru, emosi dan pemikiran remaja dan
kanak-kanak ini lebih mudah terpengaruh dengan elemen determination yang
ditonjolkan. Pengaruh yang baik menjadi benih yang baik dalam diri. Akhirnya
berakar dan tumbuh menjadi pohon yang kukuh, tidak takut dibadai ribut ataupun
taufan.

Apabila selesai ditonton TTGL ini, auranya lain
macam. Perasaannya seolah-olah macam berada di puncak alam selepas segala
rantai belenggu telah terlerai. Nak terangkan dalam artikel ini bukan mudah
kerana bukan semua benda boleh dihuraikan dengan perkataan semata-mata. Kalau
nak tahu juga, kena tengok TTGL ni terlebih dahulu, baru ada feeling.

Inilah juga sebab mengapa Gurren Lagann layak
diberikan gelaran mahakarya (masterpiece) sebagai perintis dalam industri anime.
Kejayaannya menjadi inspirasi kepada penonton di seluruh dunia layak dipuji dan
diamati.

Kesimpulannya, dengan perkaitan tekad dan usaha ini,
akan lahirlah manusia yang berusaha yang mampu melakukan apa-apa sahaja. Tanamlah
tekad dalam diri, nescaya tiada lagi pihak yang akan menggelarkan dirimu
pemalas. It is all in your head.

Penulis akhiri dengan kata-kata hikmah oleh Simon
yang berbunyi,

“Mark my words! This drill will open a hole in
the universe! And that hole will be a path for those behind us! The dreams of
those who’ve fallen! The hopes of those who’ll follow! Those two sets of dreams
weave together into a double helix! Drilling a path towards tomorrow! And
that’s Tengen Toppa! That’s Gurren Lagann!! My drill is the drill…that
creates the heavens!!!”

Rujukan

Aniplexusa. (n.d.). Gurren
Lagann. Retrieved February 4, 2019, from http://aniplexusa.com/gurrenlagann/

Scott, J. C. (2017, August
19). Spiral Power — The Wisdom of Gurren Lagann. Retrieved February 4, 2019,
from
https://thecreative.cafe/spiral-power-the-wisdom-of-gurren-lagann-2785d5dc64c6

Tengen Toppa Gurren Lagann
Wiki. (n.d.). Retrieved February 4, 2019, from
https://gurrenlagann.fandom.com/wiki/Main_Page

The Association of Japanese
Animation. (2018). Anime Industry Data. Retrieved February 4, 2019, from
http://aja.gr.jp/english/japan-anime-data


10 Suku Israel Yang Hilang

Bangsa Yahudi pada hari ini adalah minoriti dalam banyak negara. Malah Yahudi boleh menjadi minoriti di Israel pun, andainya tiada campurtangan kerajaan. Kalau tengok pada skala global, bangsa Yahudi hanya mempunyai 17.8-20.7 juta orang.

Ramai lagi orang Melayu berbanding Yahudi. Ada dua sebab kenapa Yahudi tidak ramai. Pertama sekali, pengalaman pahit mereka semasa dιzαlιmι Jerman masih meninggalkan kesan hingga hari ini (Taylor, 2015).

Kemudian pula, ramai dalam kalangan Yahudi berkahwin campur dengan anak-anak tidak lagi berdaftar sebagai Yahudi. Dalam kalangan pasangan Yahudi pula, kadar kesuburan sedang menurun akibat cabaran ekonomi (Liphshiz, 2020).

Jadi senang kata, populasi Yahudi sekarang dan tahun 1020 tiada beza mana pun. Selama 1,000 tahun, jumlah mereka tidak bergerak jauh.

Ini membangkitkan satu persoalan menarik: seberapa ramai golongan bukan Yahudi benar-benar tiada titisan dαrαh Yahudi? Dalam kalangan pembaca pun, mana tahu ada kena mengena dengan Bani Israil silam yang silam.

Ada satu perkara menarik yang semua barangkali tidak tahu. Populasi sebenar Bani Israil sebenarnya tersangat besar sampai tidak boleh dihitung kira. Barangkali 50 juta. Mungkin 100 juta. Memang ramai. Sebab itulah Bani Israil diberi nama “10 Suku Yang Hilang”. Sebab mereka benar-benar hilang.

Tentang Bani Israil

Semua orang tahu tentang Bani Israil. Kelompok ini menggapai populariti tinggi dalam sejarah dan seni, oleh kerana pengaruh keagamaan. Kisah Nabi Musa as banyak mempengaruhi fikiran orang ramai tentang Bani Israil.

Dan sebuah batu bersurat di Mesir mengesahkan bahawa Bani Israil memang hidup di Lembah Canaan sejak Zaman Gangsa lagi (Bruce, 2017). Semasa zaman Nabi Ya’akub (as), kelompok Bani Israil berhijrah ke bumi Mesir Purba.

Kemudian mereka keluar ketika kerasulan Musa (as). Sebelum zaman Nabi Daud (as), kelompok ini diberi seorang raja iaitu Sha’ul.

Kepimpinan Daud dan Sulaiman (as) menjulang Bani Israil sebagai sebuah kuasa rantau. Namun selepas itu, kelompok ini mula mengalami kejatuhan angkara persengketaan Rehoboam dan Jeroboam.

Dan zaman kejatuhan ini berterusan hingga datangnya bala Babylonia dan Rom.

10 Daripada 12 Suku

Bani Israil mempunyai 12 suku yang dipimpin anak-anak Nabi Ya’akub (as). Hanya Nabi Yusuf (as) sahaja tidak dikurniakan suku tersendiri (kerana baginda diangkat sebagai rasul, yakni ketua segala suku). Dalam kalangan 12 suku ini, 10 bersetuju untuk membentuk sebuah kerajaan. Jadi dua lagi berpakat sama-sama dengan kerajaan asing. 10 suku tersebut membentuk Kerajaan Israil di sebelah utara.

Manakala dua suku lain – Yehuda dan Binyamin – menubuhkan kerajaan di selatan. Jadi ada dua kerajaan Bani Israil yang asalnya bersatu sebelum bersengketa (Rehoboam dan Jeroboam).

Apabila bergerak menyendiri, dua kerajaan ini bersaing antara satu sama lain.

Persaingan ini mencapai kemuncak pada tahun 732 S.M., apabila Raja Utara berpakat dengan kerajaan Aram untuk mengambil Jerusalem daripada Raja Selatan. Lalu Raja Selatan memohon bantuan daripada Empayar Assyria yang bersetuju untuk datang membantu.

Datang saja Assyria, Kerajaan Utara habis dibelαsαh sampai lµmαt. Setiap inci tanah Kerajaan Utara diambil Assyria, dan 10 suku di sini dihalau jauh.

Inilah sebab mereka dianggap 10 suku yang hilang. Mereka terdiri daripada Reu’ven, Sim’on, Lewi, Yissakar, Zebulun, Dan, Naptali, Gad, Aser, Eprayim dan Manasseh. Sehingga hari ini, tiada siapa tahu apa yang berlaku pada suku-suku ini.

Mereka hilang angkara persengketaan penguasa yang entah apa-apa.

RUJUKAN:

Bruce, L. (2017). Israel in the Time of Mernetpah (updated). Origins of Ancient Israel.

Liphshiz, C. (2020, Oktober 22). Europe’s Jewish population down 60% since 1970, as low as it was 1,000 years ago. The Times of Israel.

Taylor, A. (2015, Julai 12). Has the global Jewish population finally rebounded from the (ditapiskan)? Not exactly. The Washington Post.


Banu Shayba, Pemegang Kunci Kaabah

Korang tahu tak ada satu tradisi dari zaman Nabi Muhammad (SAW) yang berkekalan sampai ke hari ini? Kalau nak tahu, kunci Kaabah di Masjidil Haram, Mekah masih kekal diwarisi dan dijaga oleh satu jalur keluarga sahaja: Banu Shayba.

Sedangkan kerajaan yang menguasai Mekah sudah beberapa kali bertukar tangan. Sesudah Khulafa’ Rashidun, yang memerintah Haramain ialah Bani Umayyah. Lepastu Bani Abbasiah dan Turki Uthmaniah. Tapi kenapa kunci Kaabah tak pernah dirampas daripada Banu Shayba?

Rupa-rupanya ada hadis Nabi tentang hal ini:

Rasulullah (SAW) bersabda, “Ambillah (kunci Kaabah ini), Wahai Bani Talhah, hinggalah tibanya Hari Kiamat, dan ia tidak akan diambil dari kamu sehinggalah (berlakunya) ketidakadilan dan penindasan.”

Di sebalik amanat baginda ini, terdapat sebuah kisah yang sangat menarik!

Pada awalnya, keluarga Banu Shayba belum beragama Islam. Pada tahun ke-7 Hijrah, Nabi Muhammad (SAW) bersama gerombolan orang Islam masuk dan menguasai kota Mekah. Peristiwa ini terkenal sebagai Fathul Makkah.

Rasulullah (SAW) menyuruh Ali bin Abi Talib (RA) untuk pergi mengambil kunci kaabah daripada Banu Shayba. Menantu Nabi itu pun segera menjalankan perintah. Setelah kunci tersebut diserahkan oleh Banu Shayba, orang Islam cuba untuk membuka pintu Kaabah. Yang peliknya, kunci itu semacam tak berfungsi dan pintu gagal dibuka.

Lantas, turunlah Surah An-Nisa’ ayat 58:

“Sesungguhnya Allah menyuruh kamu menyampaikan amanat kepada yang berhak menerimanya”.

Lantaran wahyu yang turun, Rasulullah (SAW) pun memulangkan kunci Kaabah kepada keluarga Banu Shayba meskipun ketika ini mereka bukan beragama Islam. Dengan berkat kejujuran baginda, keluarga terhormat ini terbuka hati untuk menerima cahaya hidayah.

Mereka semuanya masuk Islam di tangan Nabi (SAW). Pada pandangan mereka, jika Muhammad itu gila kuasa, pasti dia tidak mahu melepaskan kunci Kaabah kerana memegangnya adalah suatu penghormatan turn temurun. Hanya seorang utusan Tuhan sahaja yang sanggup mengabaikan itu semua demi mentaati perintah Tuhan!


Mitos Kaum Kuba – Muntah Yang Menciptakan Alam Semesta

Kesemua budaya dan agama mempunyai kisah penciptaan mereka yang tersendiri. Sebilangan daripadanya lazim didengari dan adapula cerita yang luar daripada kebiasaan.

Antaranya seperti kisah penciptaan yang melibatkan Dewa Mbombo memuntahkan dunia, manusia dan alam semesta. Lazimnya, kisah penciptaan bermula dengan satu kemenjadian berkuasa mencipta segala sesuatu dalam alam semesta. Namun, ada juga kisah penciptaan yang bermula dengan muntah!

DEWA MBOMBO

Pada awal kewujudan, dalam alam ini hanya terdapat Mbombo si pencipta dan air serta kegelapan. Mbombo, atau Bumba, sebagaimana nama yang dipanggil dalam tradisi Boshongo, disifatkan sebagai satu dewa gergasi yang berwarna putih. Tambahan lagi, mitos menyebutkan bahawa Mbombo telah menanggung sakit selama jutaan tahun. Punca penyakit tersebut adalah kesunyian yang tidak terubat. Mitos penciptaan ini datang dari kaum Kuba yang hidup di Afrika Tengah, atau lebih tepat, di Republik Demokratik Congo moden.

MUNTAH YANG MENCIPTAKAN ALAM SEMESTA

Menurut mitos, Mbombo muntah dan mengeluarkan matahari lalu terciptalah cahaya dan siang. Keadaan ini mendorong air yang telah sekian lama wujud mengering lalu membentuk pula daratan. Mbombo kemudiannya muntah buat kali kedua. Pada kali ini, muntahnya itu mengeluarkan bulan dan bintang yang membahagikan waktu antara siang dan malam.

Untuk kali ketiganya, beliau muntah dan mengeluarkan sembilan jenis haiwan, iaitu harimau bintang (Koy Bumba); helang (Ponga Bumba); buaya (Ganda Bumba); ikan (Yo Bumba); kura-kura (Kono Bumba); burung pucung (Nyanyi Bumba); kambing (Budi); kumbang dan haiwan yang berupa seperti kucing hitam yang kelak menjadi kilat (Tsetse Bumba).

Burung pucung yang pertama ini melahirkan lebih banyak jenis burung. Buaya pula mengeluarkan lebih banyak jenis reptilia dan ular, sementara kambing membiakkan pelbagai haiwan bertanduk. Aneka spesis ikan lahir daripada ikan pertama tadi dan kumbang pula melahirkan segala jenis serangga. Biawak, yang lahir daripada buaya, membiakkan haiwan yang tidak bertanduk.

Bersama dengan membiaknya haiwan-haiwan ini, lobak merah dan manusia pun kemudiannya wujud.

LEGASI YANG BERTREUSAN

Mbombo mempunyai tiga orang anak lelaki yang menyempurnakan lagi dunia sebaik segala jenis haiwan sudah tercipta. Anak pertama, Nyonye Ngana, cuba menciptakan semut-semut putih dengan memuntahkan mereka. Namun, beliau mati tidak lama setelah itu. Untuk mengenang jasanya, semut-semut ini mengorek jauh ke bawah tanah untuk mencari tanah hitam bagi tujuan mengebumikannya. Mereka berjaya menemukan tanah hitam ini dan membawanya ke permukaan sekaligus mengubah padang pasir menjadi permukaan bumi seperti yang kita lihat pada hari ini.

Chonganda si anak kedua pula menciptakan satu jenis tumbuhan yang berupaya menghidupkan segala macam pokok dan tumbuhan lain. Anak ketiga, Chedi Bumba, mencipta burung terakhir, iaitu burung layang-layang.

Pada suatu tahap, Tsetse Bumba membuat kerenah yang merimaskan sehingga Mbombo menghalaunya dari bumi dan menghantarnya ke langit. Di sana, Tsetse Bumba berubah menjadi petir dan semenjak itu, beliau sering menyambar bumi kerana marah.

Mbombo juga dipercayai mengajarkan manusia cara mencipta api dari pokok. Menurut Mbombo, segala jenis pokok mengandungi api. Setelah segala sesuatu di atas muka bumi sudah diciptakan, Mbombo pun pulang ke langit dan menyerahkan kesemua ciptaan itu untuk ditadbir oleh manusia.

Beliau juga meninggalkan manusia pertama (Loko Yima) untuk bertanggungjawab sebagai ‘dewa di atas muka bumi’. Wanita lautan, yang dikenali sebagai Chienge, dipercayai hidup di Timur dan puteranya, Woto, menjadi raja pertama kaum Kuba. Woto si raja Bushango (Bakuba) berpindah ke Barat bersama anak-anaknya, menjauhkan diri dari ibunya. Di sana, mereka menghitamkan kulit dan menukar bahasa dengan cara meletakkan ubat pada lidah mereka.

KAUM KUBA

Kerajaan Kuba adalah sebuah kerajaan pra-kolonial di Afrika Tengah. Kerajaan ini mengalami perkembangan pada kurun ke-17 hingga kurun ke-19 dan berlokasi di tenggara Republik Demokratik Congo moden. Kerajaan Kuba mencapai zaman kegemilangannya pada pertengahan kurun ke-19 dan ia mula dimasuki masyarakat Eropah pada tahun 1884. Pemerintah mereka yang berkuasa pada hari ini, Kot-a-Mbweeky III, telah berada di pucuk pimpinan kaum ini sejak tahun 1969.

Selain Mbombo, kaum Kuba juga percaya pada kewujudan satu makhluk luar biasa yang bernama Woot. Woot inilah yang menamakan segala jenis haiwan yang dikeluarkan oleh Mbombo. Begitu juga dengan segala sesuatu yang ada di muka bumi ini. Woot dipercayai sebagai manusia pertama yang dicipta oleh Mbombo, justeru Kuba kadangkala dikenali sebagai ‘Anak-Anak Woot’.


Kepungan Jerusalem (70 Masihi): Pemberontakan Yahudi Yang Mengorbankan Sejuta Nyawa

Gabenor Rom di Judea ketika itu, Gessius Florus telah menaikkan cukai menjadi terlalu membebankan di Judea, yang tidak dipersetujui oleh orang Yahudi. Apabila orang Yahudi tidak mahu menjawab cukai, maka tentera Rom ketika itu telah memasuki kuil-kuil orang Yahudi di Jerusalem (Baitulmaqdis) dan merampas segala asset kekayaan yang dimiliki oleh kuil-kuil Yahudi. Dalam insiden rampasan ini, nyawa 6000 orang Yahudi juga terkorban.

Ini membawa kepada amukan orang Yahudi ketika itu, dan tentera-tentera garrison Rom yang berjumlah 30, 000 orang itu diserang secara mengejutdan memaksa mereka berundur dari siktu. Ribuan tentera Rom juga terbunuh dalam serangan orang Yahudi ini, bahkan para Yahudi ini telah merampas senjata dan segala kelengkapan pertahanan untuk digunakan oleh militia yang baru ditubuhkan oleh orang Yahudi.

Ini telah membuatkan Maharaja Nero ketika itu menghantar salah seorang jeneral perang Rom dibawahnya bernama Vespasian memimpin ketumbukan tentera Rom. Strategi Vespasian ketika itu ialah dengan menakluk kota-kota kecil disekitar Jerussalem terlebih awal sebelum barulah menyasarkan pada Jerusalem. Namun lain pula yang berlaku, di Rom, Nero telah digulingkan manakala Vespasian pula terpaksa pulang untuk ditabalkan sebagai maharaja Rom yang seterusnya. Untuk menyelesaikan misinya yang tertangguh, Vespasian menghantar anak lelakinya bernama Titus untuk mengetuai lebih kurang 70, 000 orang tentera Rom untuk mematahkan pemberontakan Yahudi.

Pengepungan dan penaklukan kota Jerusalem bukanlah sesuatu yang mudah buat Titus. Betapa orang Yahudi yang diramalkan angka mereka dalam sekitar 10, 000 orang begitu kuat mempertahankan Jerusalem. Lagi-lagi pertahanan kota Jerusalem itu sendiri yang sangat ampuh. Selain dilindungi oleh tiga jenis tembok berserta pertahanan semula jadi seperti bukit bakau yang mengitarinya, ia mengambil masa berbulan-bulan untuk penaklukan Jerusalem itu sendiri.

Selepas berjaya menembusi dua tembok kota Jerusalem, tinggal sebuah tembok dan kubu sahaja. Namun, usaha untuk menembusi tembok yang ketiga sangat mengorbankan nyawa dan masa. Lagipun kepungan ini akan memakan masa kerana betapa bekalan tetap memasuki Jerusalem. Ini membuatkan Titus terpaksa membina tembok kepungan sendiri diluar tembok terakhir Jerusalem. Namun, penduduk Yahudi didalamnya tetap berdegil bertahan membuatkan. Senjata kepungan dan juga mesin seperti ram tidak dapat menghancurkan kota. Bahkan banyak nyawa tentera Rom yang terkorban.

Menyedari bahawa kekerasan tidak akan mampu meruntuhkan kedegilan orang Yahudi, Titus pun menukar starteginya. Dihantarnya tentera rerbaiknya yang berfungsi untuk menyelinap masuk pada waktu malam ke dalam Jerussalem dan melakukan serengan mengejut. Ini menyebabkan tembok ketiga berjaya ditembusi juga akhirnya pada bulan Julai.

Namun, ketika tentera Rom mula menyerbu masuk ke dalam kubu, Titus yang mahu menyelamatkan kuil tersebut dan menukarkan tempat penyembahan berhala Roman tidak kesampaian apabila ada tentera yang melontarkan obor api ke dalam kuil sekaligus api mula membakar kuil Yahudi. Namun, serangan tetap berlangsung di segala sudut kota tersebut, dan pertarungan berterusan selama tiga bulan sehinggalah pada bulan September, barulah seluruh bahagian kota berjaya ditakluki secara penuh. Laporan sejarah mengatakan bahawa nyawa yang terkorban mencecah sehingga 1 juta orang untuk kedua-dua pihak termasuklah nyawa orang awam. 97, 000 orang Yahudi pula ditangkap dan dijadikan hamba oleh Rom.

Namun, terdapat sebuah kubu gunung yang tetap bertahan di Masada. Mereka di dalam Masada lebih kental untuk ditundukkan. Rom dikatakan mengambil masa sehingga 3 tahun untuk menakluk Masada dengan pelbagai cara hanya mendapati bahawa para pemberontak yang bertahan di tembok tersebut, telah membunuh diri bersama dengan ahli keluarga mereka seperti anak-anak dan isteri, hanya mahu mengelakkan daripada menjadi tawanan.

Rujukan:

William Mclaughlin. (2017) Great Sieges: Jerusalem (70 CE) – One Million Lives Lost In 8 Months Of Combat. War History Online

Ralph Peters (2017) The Great Siege of Jerusalem. History Net

A.D. 70 Titus Destroys Jerusalem. Christian Today.

The Romans Destroy the Temple at Jerusalem, 70 AD. Eye Witness To History


Pertempuran Nagashino: Kebijaksanaan Strategi Oda Nobunaga

Pertempuran ini mengambil masa pada era
Sengoku, yakni era sebelum penyatuan Jepun di bawah Kesyogunan Tokugawa. Peristiwa
ini diibaratkan sebagai Era Negeri-negeri Berperang dalam sejarah China Purba
sebelum disatukan di bawah dinasti Qin.

Terdapat tiga watak utama dalam
pertempuran ini; Oda Nobunaga, tokoh daimyo
(bangsawan feudal) yang merintis idea penyatuan Jepun, seakan Otto von
Bismarck dan penyatuan Jerman; Tokugawa Ieyasu, anak kepada daimyo Mikawa dari puak Tokugawa yang
nantinya menjadi syogun (seakan komander jeneral) selepas berakhirnya era
Sengoku; dan Takeda Katsuyori, seorang daimyo
yang berperang dengan puak Tokugawa.

Secara ringkas, pertempuran mengambil
tempat berdekatan Istana Nagashino yang dijaga oleh Okudaira Sadamasa, sekutu
puak Tokugawa. Situasinya ialah pasukan Sadamasa sedang bertahan di kawasan
istana itu telah dikepung oleh pasukan Katsuyori apabila bantuan dari pasukan
Nobunaga-Ieyasu sampai.

Bagi menghadapi tentera Katsuyori
yang akan menyerang pada bila-bila masa, Nobunaga menyediakan pasukan penembak
(menggunakan arquebus) yang terdiri
daripada 3,000 orang askar. Beliau membina pertahanan menggunakan
pancang-pancang kayu yang ditanam secara zig-zag.

Tujuan pembinaan ini adalah untuk
melindungi pasukan penembak tadi daripada kemaraan rejaman lembing atau tikaman
pedang atau lain-lain senjata tajam daripada tentera musuh.

Di pihak Katsuyori, walaupun majoriti
pasukannya terdiri daripada askar-askar berkuda yang membawa lembing, pedang
dan senjata-senjata tradisional yang lain, dikatakan setiap empat orang askar
terdapat purata tiga askar bersenjata api.

Walaupun Katsuyori tahu Nobunaga
memiliki pasukan penembaknya yang handal dan terlatih (Nobunaga benar-benar
bergantung kepadanya), namun Katsuyori menjangkakan masa untuk mengisi peluru
atau persediaan menembak mengambil tempoh yang lama (perkara biasa bagi
senapang pada masa dahulu) dan ini memberi peluang kepada pasukan berkuda
mereka yang bergerak pantas untuk menyerang dan sempat menghuru-harakan pasukan
Nobunaga-Ieyasu. Namun, Nobunaga memiliki cara lain untuk mengatasi masalah itu
dan hal ini di luar jangkaan Katsuyori.

Apabila pasukan pertama Katsuyori
menyerang pertahanan Nobunaga-Ieyasu, mereka telah ditembak dalam jarak 50
meter secara serentak. Pasukan kedua segera dihantar dengan harapan dapat
menggempur pertahanan Nobunaga yang dijangkakan sedang mengisi peluru namun
pasukan itu tewas sebelum sempat menghampiri pancang-pancang kayu itu. Tindakan
ini amat mengejutkan Katsuyori. Sebenarnya, apa yang dilakukan Nobunaga adalah
mengatur pasukan penembaknya segala bergilir-gilir di mana selepas kumpulan
pertama menembak, kumpulan kedua menggantikan tempat kumpulan pertama dan
bersedia menembak, manakala kumpulan pertama tadi segera mengisi peluru.

Begitulah seterusnya. Strategi ini merupakan salah satu taktik pertempuran yang menggunakan senjata penembak termasuk panah. Dengan cara ini, pasukan senjata api Nobunaga dapat menewaskan setiap gelombang serangan yang mendatang. Pasukan Katsuyori akhirnya tewas dan pengepungan mereka dapat digagalkan. Kira-kira seramai 10,000 orang tentera telah gugur menurut rekod Shinchō kōki manakala hanya 60 orang askar yang berada di pihak Nobunaga-Ieyasu telah terbvnuh.

Anda sebenarnya sedang membaca sebahagian daripada buku Pertempuran-Pertempuran Agung: Seni Pertempuran Terulung. Berminat nak membaca lebih banyak pertempuran yang mengasyikkan? Buat tempahan di nombor wassap ini:  www.wasap.my/60195812791


Unsur-Unsur Sejarah Dalam Persona 5

Aku adalah penggemar kepada siri Persona dan secara peribadi, bagi aku Persona 5 adalah yang terbaik antara semua. Tentang plot, perkembangan watak yang dimainkan dalam siri Persona 5 ini adalah aku akan khaskan pada waktu yang mendatang. Artikel kali ini, aku nak bahaskan unsur sejarah dunia yang dimuatkan sebagai salah satu elemen yang menjadikan Persona 5 sangat dekat dengan aku.

Untuk pengenalan, bagi mereka yang tidak mengenali apa itu Persona 5, adalah mahu aku perkenal serba sedikit sinopsis ringkas dengan meminimakan spoiler. Ia adalah sebuah permainan video dengan genre Role Playing Game (RPG) yang berkisarkan tentang sekumpulan vigilante yang menggelarkan diri mereka sebagai Phantom Thieves, yang berikirar mahu menyelamatkan dunia dari hipokrit dan korupsi orang dewasa. Ya, vigilante ini terdiri daripada pelajar-pelajar sekolah tinggi di sekitar Tokyo, dalam lingkungan usia 16-17 tahun.

Cara mereka membersihkan dunia adalah dengan menyasarkan tokoh-tokoh besar dalam komuniti yang dapat dibuktikan kejahatan mereka. Dari seorang guru kepada, ahli seni, Yakuza, sehinggalah politikus. Cara mereka ialah mencuri keinginan tokoh-tokoh ini melalui sebuah alam lain yang berkongsi perkaitannya dengan realiti. Alam itu dihuni oleh entiti boleh diibaratkan sebagai alter-ego kepada tokoh-tokoh ini. Membantu mereka di alam ini, adalah watak-watak yang mempunyai kuasa sakti yang luar biasa.

Watak utama dari kumpulan vigilante apabila berhadapan dengan raksasa yang dipanggil Shadow yang menghuni ala mini akan memanggil entiti-entiti sakti ini untuk memberikan mereka kuasa. Entiti sakti ini dipanggil sebagai Persona, di mana untuk Persona siri ke-5 ini, ia diambil daripada sejarah dunia. Setiap sejarah tokoh yang mengilhamkan Persona ini adalah juga sebati dengan perwatakkan watak-watak utama.

Mereka adalah cerminan isi peribadi watak-watak utama. Setiap watak-watak yang diilhamkan dalam sejarah yang dijadikan Persona 5 adalah tepat dengan tema utama Persona 5 iaitu PEMBERONTAKAN. Lagipun watak utama adalah remaja yang memang fasa usia mereka adalah fasa pemberontakan. Jadi, nasihat saya, mungkin boleh sertakan bersama sambil membaca artikel ini adalah lagu daripada My Chemical Romance bertajuk Teenagers.

Adapun perlu saya ingatkan bahawa artikel ini tidak membahaskan secara menyeluruh setiap sejarah Persona-Persona yang dipaparkan dalam permainan video, tetapi memilih 5 yang terbaik pada perkiraan saya.

i. Arsene Lupin

Arsene adalah Persona yang dimiliki oleh Protagonis (protagonist tidak bernama kerana terpulang pada pemain untuk menamakan mereka) dalam permainan video ini. Ia diambil daripada watak dalam novel seorang penulis novel Perancis yang terkenal iaitu Maurice Leblanc yang mengisahkan tentang watak seorang pencuri anti-hero bernama Arsene Lupin (bukan Arsene Wenger ya :P) yang wataknya adalah dibina berdasarkan figura anarkis dalam sejarah Perancis iaitu Marius Jacob, seorang pencuri yang terkenal pada abad ke-20 di Perancis dahulu. Arsene Lupin adalah watak seorang pencuri yang digelar “The Gentlemen Thief” yang mencuri harta-harta orang korup untuk menghukum mereka yang dihukum bersalah di matanya.

Sebagai seorang ketua kumpulan pencuri yang mencuri keinginan manusia-manusia korup yang di mana apabila keinginan mereka dicuri, manusa-manusia jahat ini akan membuat pengakuan pada umum tentang segala kesalahan mereka, maka watak Arsene Lupin adalah paling sesuai untuk Protagonist.

ii. Captain Kidd

Dalam sejarah, ketika abad ke-17, sejarah Kapten Kidd, seorang lanun yang merupakan bekas privateer (pemilik-pemilik kapal perang yang mengambil upah berperang) yang telah berjaya mempertahankan salah satu daripada koloni Inggeris dari serang Perancis. Selepas berjaya, dia dianugerahkan dekri daripada Raja England ketika itu bahawa dia akan diberikan perlindungan undang-undang daripada Raja England selagi dia kekal setia.

Di sana juga, Kapten Kidd bersahabat dengan bangsawan-bangsawan England seperti Lord Bellomont yang kemudian mengupah Kapten Kidd untuk menyerang kapal-kapal Perancis di Barat India. Namun, kesukaran menimpa kru kapal Kapten Kidd di mana beberapa orang jatuh sakit dan Kapten Kidd masih belum menjumpai kapal-kapal Perancis untuk dijarah, dirompak dan diserangnya. Adapun ia masih belum cukup untuk membutkikan perlayaran itu betul-betul membayar masa mereka.

Namun semuanya berubah apabila Kapten Kidd tersempak dengan sebuah kapal bernama The Quedagh Merchant, menyerang kapal itu dan merampas hartanya. Itupun atas paksaan kru kapalnya supaya Kapten Kidd menjadi lanun. Namun, rupa-rupanya kapal itu milik salah seorang menteri yang berkuasa di Empayar Mughal yang mempunyai hubungan dengan British telahpun mengadukan.

Beberapa waktu kemudian, Kidd telah ditangkap dan dihadapkan untuk perbicaraan yang berakhir dengan hukuman matinya. Kidd berhujah bahawa dia dipaksa oleh kru kapalnya, dan dalam masa yang sama dia tidak mengetahui bahawa amalan perlanunan sudahpun berubah dianggap sebagai jenayah.

Dia kemudian cuba meraih simpati dan pertolongan sahabat-sahabat bangsawannya, namun semuanya tidak mahu membantu, bahkan menjadi sebab utama dia dihukum bunuh. Kononnya segala harta rampasan menjadi lanun telah sempat ditanam oleh Kidd, bagi melindunginya daripada rakan-rakannya yang tamak sekaligus mewujudkan legenda harta karun yang ditanam oleh William Kidd.

Kisah Kapten Kidd, yang kemudian digunakan sebagai salah satu watak Persona yang mendampingi watak utama dalam Persona 5 bernama Ryuji. Ryuji punya kisah yang lebih kurang sama seperti Kidd. Asalnya dia ialah pelajar harapan sekolah dalam acara lumba lari dan kelab larian disekolahnya. Dia dipuja dan disanjungi. Namun, semuanya berubah pada satu ketika ini.

Guru jahat yang bernama Kamoshida itu telah menjadikan kelab larian sebagai tempat dia melepaskan amarah, bahkan mendera ahli-ahli kelab tersebut dengan latihan yang sangat tidak masuk akal. Kasihan dengan rakan-rakannya yang lain, Ryuji telah bersuara mempertahankan rakan-rakannya yang kemudian berakhir dengan dia menumbuk gurunya.Sebagai balasan, Kamoshida telah mematahkan kaki Ryuji atas alasan “mempertahankan diri.”

Namun, rakan-rakannya yang lain menyalahkan Ryuji dan tindakan Ryuji dianggap sebagai mengkhianati mereka, membuatkan Ryuji meninggalkan kelab larian itu dan menjadi seorang yang “outcast” seperti Kapten Kidd. Lagipun dengan keadaan kakinya, dia tidak mungkin mampu berlari seperti dulu. Kehidupan Ryuji selepas itu dianggap sebagai kanak-kanak bermasalah.

iii. Carmen

Carmen ialah watak dalam novel Perancis ketika abad ke-19, yang dicipta oleh Prosper Mérimée dahulu mengisahkan tentang seorang watak feminist yang menggunakan kecantikan dan kejelitaannya untuk menarik perhatian lelaki, mengoda mereka untuk bersama dalam hubungan sebelum ditinggalkan.

Sehinggalah pada suatu masa, watak playgirl yang setaraf Casanova untuk orang lelaki ini dihantui oleh bekas kekasihnya yang cemburu lalu membunuhnya. Lagipun Carmen mengetahui bahawa dia akan mati di tangan bekas kekasihnya namun dia tetap menolak untuk terikat dengan mana-mana lelaki dan dia dikatakan berkata bahawa “Carmen sentiasa bebas.” Akhirnya, dia ditikam oleh bekas kekasihnya sampai mati.

Ann dalam watak Persona 5, persona bernama Carmen ini diberikan kepada Ann yang kisah hidupnya, ada sedikit persamaan dengan Carmen. Ann adalah gadis yang mempunyai kejelitaan yang menarik perhatian setiap lelaki. Ann juga menggunakan kejelitaannya untuk membantu sahabatnya kekal dalam pasukan bola tampar dengan memastikan guru jahat bernama Kamoshida tidak menggunakan sahabat baiknya seperti banyak gadis lain.

Namun seperti Carmen, Ann tidak pernah mahu terikat dengan guru jahat Kamoshida itu, sebaliknya dia adalah gadis bebas. Betapa ketika Ann menggunakan kecantikannya untuk menyelamatkan sahabatnya. Lagipun sikap “rebellious” watak Carmen dalam sejarah itulah sangat sesuai dengan tema pemberontakan remaja melawan sistem dan komuniti yang dipaparkan dalam permainan video ini.

iv. Johanna (Pope Joan)

Watak Johanna adalah watak seorang wanita ketika Zaman Pertengahan dahulu yang kononnya pernah menjadi seorang Pope bagi Gereja Katolik, melawan arus gereja katolik ketika itu yang tradisinya meletakkan lelaki sebagai Pope. Dikatakan bahawa Pope Joan memanjat tangga hierakri dengan menyamar sebagai seorang lelaki, dan oleh kerana bakat dan kebolehannya, dia akhirnya menjadi Pope.

Namun, masalah utama mula timbul apabila dia akhirnya disahkan mengandung dan sedang melahirkan anak. Dia kemudian mati selepas proses melahirkan anak itu, sama ada kerana sebab semula jadi atau dibunuh, ia diperdebatkan. Namun, legenda menceritakan kepada kita bahawa selepas mengetahui identity Pope Joan ini, maka gereja Vatican ketika itu memadamkan namanya dalam rekod sejarah kerana tidak boleh menerima seorang wanita menjadi Pope. Sebab itu statusnya menjadi tanda tanya dalam sejarah, dan diperdebatkan kewujudannya sebagai realiti atau sekadar legenda.

Adapun, Persona Johanna atau Pope Joan ini diberikan kepada watak seorang ketua pelajar di sebuah sekolah tinggi di Jepun bernama Makoto Nijima. Persamannya adalah bagaimana watak tertinggi dalam hiekrari yang dianggotai oleh seorang wanita yang mempunyai semangat pemberontakan melawan sistem yang tinggi.

v. Necronomicon

Necronomicon ialah sebuah grimoire (kitab berkaitan dengan magis) fiksyen dalam karya penulis seram terkenal dalam sejarah iaitu H.P Lovecraft dalam cerpennya yang bertajuk The Hound. Kisahnya adalah tentang sebuah kitab yang mengandungi kisah mengenai pelbagai makhuk-makhluk dari bahagian lain alam semesta yang menghuni bumi dan berterusan mempengaruhi hidup manusia sehingga kiamat.

Kononnya, Necronomicon ini ditulis oleh seorang penyair Arab Yaman yang gila di Syiria yang bernama Abdul Alhazred. Sesiapa yang membaca grimoire ini akan menjadi gila kerana membaca ilmu larangan untuk manusia. Persona Necronomicon dalam permainan video ini dibentuk menyerupai UFO, dan diberikan kepada watak seorang gadis yang mengalami beberapa kecelaruan mental (mental disorder) yang mempunyai pengetahuan yang sangat luas dan merupakan otak kepada kumpulan vigilante Pantom Thieves ini.


Peguam Negara Harus Letak Jawatan!

Semasa pemfailan afidavit oleh Pejabat Peguam Negara tentang kes Adib lagi saya dah suarakan hal ini. Ia tidak ada kena-mengena dengan beliau seorang berbangsa bukan Melayu dan bukan Islam.

Ia berkenaan dengan pendirian beliau dalam kes Adib ini yang akan menyukarkan apa saja perjalanan kes selepas ini.

Saya beri contoh semasa afidavit difailkan.

Apa logik difailkan permohonan inkues, yakni sebuah proses ‘fact finding’, tetapi sebelum inkues selesaipun, ORANG YANG SAMA dah failkan afidavit untuk mengatakan apa yang terjadi (dalam kes Adib, dilanggar dan bukan dipukul)?

Saya nak saja kata permohonan inkues ini hanya strategi untuk tidak membenarkan hasil siasatan sampai ke orang awam, tetapi nanti orang kata saya menuduh.

Tapi bagitau saya adakah salah saya berfikir sedemikian jika belum habispun inkues, Peguam Negara telah fail afidavit dan secara jelas menunjukkan beliau berpihak?

Saya bagitau secara jelas apa masalahnya di sini.

Cuba bayangkan jika hari ini, mahkamah koroner, setelah melaksanakan tugas dengan penuh keadilan, kejujuran dan profesional, telah mendapati arwah Adib tidak dibunuh tetapi dilanggar, apa rasa-rasanya pandangan orang awam?

Pastilah mereka akan marah dan mengatakan mahkamah tidak telus.

Kenapa mereka fikir begitu?

Kerana Peguam Negara telah AWAL-AWAL lagi menunjukkan sikap berpihak beliau.

Kan dah jadi satu masalah, memberi persepsi yang buruk kepada sistem Perundangan dan Kehakiman kita? Bukankah ini satu masalah besar jika berlaku ‘trust deficit’ orang awam terhadap Perundangan dan Kehakiman kita?

Nasib baiklah Peguam Negara telah didakwa di atas penghinaan mahkamah (contempt of court). Jika tidak, pasti lagi teruk efeknya.

Sekarang pihak PDRM pula telah mengeluarkan kenyataan bahawa mereka menanti arahan daripada Pejabat Peguam Negara untuk tindakan lanjut (saya anggap tindakan lanjut itu adalah sama ada nak mendakwa atau tidak).

Kan satu lagi konflik di situ?

Kuasa untuk mendakwa berada di atas tangan yang sama yang menunjukkan terang-terang beliau berpihak. Kalau itu tak cukup, beliau juga sedang menghadapi dakwaan membuat kacau ganggu dan menghina mahkamah untuk kes yang SAMA.

Peguam Negara wajib turun.


Keberanian Anak Melayu Yang Mengembirikan Komunis Dari Dalam

Sejak tamatnya Perαηg Dunia Kedua, seni peperαηgan lebih berat pada serαηgan saraf. Teknik ini tidak semudah disangka. Bukan senang untuk menyamar masuk dalam kem mυsυh, ketika segala gelagat dan gerak-geri diawasi secara habis-habisan. Jadi perlu ada anggota-anggota yang berani, gagah dan terlatih.

Malah kalangan anggota sebegini hebat pun boleh koyαk, seperti yang berlaku pada Amerika Syarikat dan Kesatuan Soviet. Semasa dua negara ini berperαηg secara saraf, mereka kehilangan banyak anggota seperti Reino Hayhanen dan Robert Hanssen.

Anggota keselamatan Malaysia pula lain. Rata-ratanya berjυαηg menggunakan doktrin Selempang Merah, yakni mereka berjυαηg demi kepercayaan mereka. Mana-mana pejυαηg yang berperαηg menggunakan doktrin sebegini selalunya pasti menang. Dan itulah apa yang berlaku pada Kenny, codename diberi pada Kamarudin Hashim.

Sebelum tu, kami berbesar hati mempelawa kalian beli buku ‘Pertemρυran Di Hutan‘. yang terkandung catatan pewira negara Dato’ Mohd Rani Abdul Rashid.  Tinta buku ini menjerit payah dan susah mereka yang bersama dengan Dato’ Mohd Rani menghadapi lebih 9 ρertemρυran di hutan menentang kegαηαsαη pasukan komunis. Mereka rela hidup bermakan pelυrυ, hidup jauh daripada keluarga dan taulan, hidup memerah keringat di tengah belantara demi agama, bangsa dan negara. Link pembelian: https://bit.ly/PertempuranHutan

Pedαηg Tersembunyi Yang Meηebαs Komunis

Untuk pengetahuan semua, codename adalah perkara biasa dalam perαηg saraf. Hayhanen diberi nama Vic. Rudolf Abel pula dipanggil Mark. Masing-masing dibuat suatu nama yang boleh mengurangkan kemusykilan. Maka penyediaan identiti haruslah tersangat rapi. Pihak Soviet menggunakan surat beranak seorang bayi yang meninggal dunia 40 tahun sebelumnya untuk memberi laluan kepada Abel.

Penyediaan identiti untuk Kamarudin Hashim sudah pasti tersangat rapi, kerana ramai dalam puak komunis percaya beliau bernama Kenny. Tanpa disangka mereka, Kamarudin adalah salah seorang anggota F-Team yang ditubuhkan pihak polis (Bernama, 2022). Walau bagaimanapun, Kamarudin berdepan suatu dugaan besar – beliau tidak pandai bertutur dalam bahasa Cina.

Dugaan ini bertukar menjadi kelebihan, kerana puak komunis barangkali tidak mengesyakinya. Kenny di depan semua pandai pula duduk, angkat tangan dan tabik hormat apabila perlu (FMT, 2022). Pandai juga Kenny berlakon sampai ke tahap komunis yang sentiasa berwaspada boleh kena tipu habis. Kecuaian ini membawa padah, kerana anggota-anggota F-Team lain mula menyυsυp masuk. Dan mereka datang membawa satu tujuan.

Operasi Kelah 1982

Penubuhan F-Team adalah untuk meηαηgkαp anggota komunis seramai mungkin. Sudah pasti pihak polis ada sasaran-sasaran yang perlu ditahan dengan segera. Jadi F-Team menjadi wadah mereka melaksanakan misi tersebut. Pada tahun 1982, F-Team melancarkan Operasi Kelah kerana sebuah unit penggempυr komunis sudah menyυsυp masuk daripada Selatan Thailand melalui Banjaran Titiwangsa.

Kedatangan Unit Penggempυr Ke-16 meningkatkan bahaya dalam negara. Kerana sekelip mata, Perak, Kelantan dan Pahang sudah diαηcαm. Dan unit ini perlu berhubung dengan Unit Penggempυr Keenam, sambil memberi bantuan seηjαtα api dan alat tambahan. Maka F-Team bergerak secara sendiri tanpa bantuan pasukan lain. Dan hasilnya, mereka berjaya menghalang kedua-dua unit daripada bertemu di titik penyatuan.

Tidak cukup dengan itu, F-Team juga berjaya meηαwαη 24 anggota komunis, termasuk ketua unit sendiri. Dan jumlah mereka cuma 30 orang – sedikit tetapi berbisa, sama seperti cili padi. Nampak saja kecil. Sekali makan, naik sαwαn habis.

Maka keberanian Kamarudin menjadi Kenny adalah suatu kejayaan yang harus diceritakan kepada semua. Kerjanya bukan senang, untuk mengamalkan apa yang komunis amal hanya secara zahir… manakala batin pula masih pekat nilai kenegaraan yang akhirnya menjadi antara punca jatuhnya Parti Komunis Malaya.

Kami menulis ikut semangat untuk bantu orang ramai dapatkan ilmu secara percuma. Sebab itu kami enggan buat konsep langganan artikel (subscription). Tetapi kami mohon jasa baik kalian untuk beli buku kami. Dengan pembelian buku, kalian sedang membantu kami teruskan semangat ini sampai bila-bila. Link pembelian: https://shopee.com.my/thepatriotsasia

RUJUKAN:

Bernama. (2022, Ogos 24). Pesara polis kongsi pengalaman menyamar sebagai anggota komunis. Astro Awani.

FMT. (2022, Ogos 24). Saya tak mampu cakap Cina, tapi menyamar jadi komunis, kata bekas polis. MSN.


Unsur Budaya Austronesia & Asia Tenggara Dalam Animasi Disney Raya

Malam ini tak boleh tidur, nak study atau buat kerjapun takda mood, jadi saya cuba menulis untuk bagi mata mengantuk.

Hari Jumaat ini merupakan tarikh tayangan bagi filem animasi terbaru Disney iaitu Raya and The Last Dragon dan mereka telahpun keluarkan trailer filem ini pada 26 Januari 2021 yang lalu dan juga 2 minggu lepas.

Raya and The Last Dragon telah mendapat sentuhan penulis kelahiran Malaysia iaitu Adele Lim dan Qui Nguyen dari Vietnam. Adele Lim juga merupakan penulis bersama sebuah filem yang pernah menjadi tular pada tahun 2018 iaitu Crazy Rich Asian. Karier beliau di Hollywood bermula dengan siri TV Xena: The Warrior Princess.

Filem ini mengambil inspirasi dan pengaruh dari kebudayaan tradisional Asia Tenggara atau lebih tepat lagi bangsa Austronesia. Namun, setelah diamati dengan lebih teliti berdasarkan pada 2 trailer mereka setakat ini, pengaruhnya lebih kepada kebudayaan tradisi etnik di Filipina, dan ada sedikit campuran etnik asal Laos, Myanmar, Vietnam dan Kemboja.

1. 𝑺𝑨𝑳𝑨𝑲𝑶𝑻.
Sejenis penutup kepala yang diperbuat daripada rotan, daun mengkuang atau daun pandan ini memang terkenal penggunaannya dinegara-negara Asia. Namun kenapa saya mengatakan bahawa penutup kepala yang dipakai oleh Raya ini dari pengaruh Filipina adalah disebabkan reka bentuknya yang seakan kubah runcing (pointed dome) dan mempunyai tombol besi atau kayu diatasnya berbanding penutup kepala rotan dari negara Asia yang lain lebih kepada berbentuk kon (cone).

Nama, bahan buatan dan reka bentuknya sedikit berbeza mengikut etnik dan penggunaannya. Sebagai contoh, Salakot yang dipakai oleh bangsawan, pegawai kerajaan pangkat tinggi, atau pahlawan akan disalut dengan hiasan logam. Antara nama lain bagi Salakot mengikut etnik adalah, Turung, Sayap (Binalano), Saruk (Yakan, Sama-Bajau), Talugong (Ivatan), Sadok (Cebu, Bikolano, Mandaya) dan banyak lagi.

2. 𝑺𝑬𝑵𝑰 𝑩𝑬𝑳𝑨 𝑫𝑰𝑹𝑰

Dalam babak perlawanan pada trailer pertama ada menunjukkan Raya berlawan menggunakan 2 tongkat pendek. Senjata ini amat sinonim dengan seni bela diri dari Filipina yang dikenali sebagai Kali atau nama lainnya Arnis dan Eskrima.

Senjata tongkat ini akan diajarkan kepada pelajar seni bela diri sebelum mereka belajar bertempur tangan kosong, agak terbalik daripada kebanyakan seni bela diri yang lain kerana menurut mereka jurus tempur tangan kosong berasal daripada prinsip yang terdapat pada gerakan tongkat dan pedang.

Selain tongkat, senjata tradisional Filipina yang lain adalah seperti Kampilan, Barong, Sundang, Kerambit dan lain-lain.

3. 𝑷𝑨𝑲𝑨𝑰𝑨𝑵 𝑻𝑹𝑨𝑫𝑰𝑺𝑰

Jika dilihat secara kasar dalam trailer mereka (rujuk pada gambar), kita dapat melihat bahawa busana yang dipakai oleh watak-watak ini ada pengaruh daripada pakaian tradisi etnik-etnik di Filipina dalam wilayah Kepulauan Visaya pada era sebelum penjajahan Eropah. Bagaimanapun mungkin juga ada pengaruh daripada pakaian tradisi kaum Khmer, Mon dan Champa di Vietnam, Myanmar dan Kemboja.

4. 𝑷𝑬𝑫𝑨𝑵𝑮 𝑵𝑨𝑮𝑨

Seperti yang dapat kita lihat, Raya juga menggunakan Pedang Naga yang bentuknya tidak asing lagi adalah seperti Keris Sundang yang banyak digunakan oleh orang Melayu, Sulu, Tausug dan Bugis di Selatan Filipina dan juga Sabah. Tidak pasti jika keris sundang ini digunakan secara meluas di Semenanjung Tanah Melayu, Segenting Kra, Sumatera dan Kepulauan Jawa.

Namun, jika anda pernah menonton filem Queen of Langkasuka, terdapat seorang Hulubalang di Raja yang menggunakan Keris Sundang dan dalam persilatan Seni Silat Gayong ada menggunakan Sundang Lipas, tetapi bentuknya berbeza dan tidak berluk. Boleh rujuk pada pakar sejarah atau persilatan untuk maklumat yang lebih tepat, saya tidak begitu arif bab ini.

𝟱. 𝗦𝗜𝗦𝗨 𝗦𝗜 𝗡𝗔𝗚𝗔 𝗔𝗜𝗥.

Jika dinegara lain seperti Eropah, China, Jepun dan Korea lebih terkenal dengan naga yang boleh terbang diudara, bagaimanapun di Asia Tenggara lebih terkenal dengan naga air.
Oleh itu, satu-satunya pengaruh Asia Tenggara yang lengkap saya dapat lihat setakat ini berdasarkan trailer Raya and The Last Dragon adalah pengaruh Naga Air yang memang terkenal di Asia Tenggara.

Naga air dalam mitologi masyarakat Asia Tenggara, atau lebih tepat di Semenanjung Indochina dan Segenting Kra (sekarang dikenali sebagai Thailand) sering dilakarkan mempunyai tanduk (atau paruh?) pada hujung hidungnya.

Ini melambangkan kemegahan dan kekuatan Dinasti Tran sewaktu melawan pencerobohan Mongol. Tidak pasti jika sewaktu Dinasti ini Vietnam masih dibawah empayar Melayu Champa atau sudah dikuasai oleh bangsa Dai-Viet. Mohon betulkan jika saya silap.

Arca dan Lakaran Naga Air yang bertanduk ini kita masih dapat melihatnya sehingga kini di Wat, Tokong, dan Pagoda diserata Thailand, Laos, Myammar, Vietnam dan Kemboja.
Naga air di Kepulauan Jawa pula dilakarkan dengan memakai Mahkota Emas dikepalanya.

Terdapat 3 Jenis Naga yang menguasai Nusantara ini mengikut cerita rakyat (tolong jangan tanya saya mana dalil… haha.. ) iaitu:

𝑵𝒂𝒈𝒂 𝑺𝒆𝒓𝒊 𝑮𝒖𝒎𝒖𝒎 – 𝑷𝒂𝒉𝒂𝒏𝒈 (𝑻𝒂𝒔𝒊𝒌 𝑪𝒉𝒊𝒏𝒊)
𝑵𝒂𝒈𝒂 𝑺𝒆𝒓𝒊 𝑲𝒆𝒎𝒃𝒐𝒋𝒂 – 𝑲𝒆𝒎𝒃𝒐𝒋𝒂 𝒅𝒂𝒏 𝑺𝒆𝒈𝒆𝒏𝒕𝒊𝒏𝒈 𝑲𝒓𝒂 (𝑻𝒉𝒂𝒊𝒍𝒂𝒏𝒅 𝒌𝒊𝒏𝒊)
𝑵𝒂𝒈𝒂 𝑺𝒆𝒓𝒊 𝑫𝒂𝒊𝒌 – 𝑺𝒖𝒎𝒂𝒕𝒆𝒓𝒂 𝒅𝒂𝒏 𝑲𝒆𝒑𝒖𝒍𝒂𝒖𝒂𝒏 𝑱𝒂𝒘𝒂

Manakala di Filipina terkenal dengan naga Bakunawa (bentuknya seperti Gyarados) dan di Kepulauan Borneo pula adalah Tambuakar (mirip Loch Ness)

Begitulah pengaruh Asia Tenggara mengikut pemerhatian saya yang terdapat dalam filem terbaru Disney iaitu Raya and The Last Dragon.

Walaubagaimanapun, seperti yang saya katakan pemerhatian ini hanyalah melalui trailer mereka sahaja. Mungkin lebih banyak pengaruh Asia Tenggara dari negara-negara lain seperti Malaysia, Indonesia dan Thailand yang kita bakal lihat dalam filem penuhnya.

Maaf jika terdapat kesilapan fakta dalam penulisan saya yang hanya ada secebis ilmu sejarah ini dan harap di perbetulkan agar kita dapat sama-sama belajar.

Lihat Trailer terbaru disini:

Dan sini:


Hermione Granger:  Inspirasi Fiksyen Untuk Kaum Wanita

Hermione Granger dari kisah bersiri Harry Potter merupakan salah satu watak wanita fiksyen yang kuat.

Hermione pernah menjadi simbol feminism. Pada January 2017, terdapat slogan, “When Voldemort is president, we need a nation of Hermiones!” yang menjadi gerakan seramai 3.5 juta orang untuk perjuangkan hak-hak wanita.

Selain itu, watak Hermione ini menunjukkan bagaimana peranan wanita dalam kehidupan lelaki.

Dalam banyak cerita kita tonton, kalau terdapat dua orang lelaki dan seorang perempuan, perempuan selalu jadi watak side-kick.

Kemudian, watak ‘side-kick’ ini menjadi punca utama dua lelaki ini bergaduh untuk dicuri perhatian.

Ia semacam watak perempuan Disney moden yang kehidupannya terarah dengan memberi perhatian lelaki.

Tetapi Hermione berbeza. Dia bukan ‘side-kick’. Dia menjadi trio berganding dengan dua watak trio yang lain. Ia membawa simbol kekuatan wanita.

Hermione menunjukkan walaupun dia berasal dari keluarga bawahan (Muggle) dalam kebudayaan ahli-ahli sihir, dia mampu menjadi ahli sihir yang cemerlang.

Jadi, dari mana pun asal usul kita, kita mampu menjadi seorang yang cemerlang.

Benda ini menjadi sebenarnya bagi mesej halus untuk menentang sebarang bentuk penindasan kasta yang diciptakan berasaskan kedudukan dan perkauman yang berlaku dalam dunia kita.

Hermione takutkan kegagalan sebab itu dia berusaha bersungguh-sungguh. Tekanan ini datang daripada tekanan sosial yang memandah rendah dengan kebolehan Muggle.

Profesor Remus Lupin kata Hermione merupakan ahli sihir paling cerdik dalam kalangan ahli-ahli sihir di tahun yang sama dengannya.

Dia pernah digelar dengan ‘bordeline-genius’.

Hermione menunjukkan, dia mampu menjadi ahli sihir yang cerdik dan kuat walaupun dia seorang wanita.

Dalam kelasnya, Hermione yang paling pandai dan yang paling luas pengetahuannya.

Profesor Snape pernah menggelar Hermione sebagai ‘insuferrable-know-it-all’.

Hermione menunjukkan ‘beauty may be dangerous but intelligence is lethal’.

Wanita yang cerdik!

Hermione seorang yang berani. Banyak kali mempertaruhkan nyawanya dalam situasi yang bahaya.

Hermione juga seorang yang setia dengan kawan-kawannya. Waktu tiada sesiapa pun berada di pihak Harry dan Ron, Hermione memilih untuk bersama mereka.

J.K Rowling jarang ketengahkan fizikal Hermione. Rowling ketengahkan kecerdikan, moraliti, keberanian dan belas kasihan yang ditunjukkan oleh Hermione.

Jadi, fizikal Hermione tidak dijadikan pusat perkembangan wataknya. Nak memunjukkan wanita bukanlah harga dirinya pada fizikal semata-mata.

“Young girls are told you have to be the delicate princess. Hermione taught them that you can be the warrior.”

– Emma Watson

Selamat Hari Wanita Sedunia!


Megalania: Biawak Terbesar Dunia Yang Hidup 1.5 Juta Tahun Dulu

Megalania, atau nama saintifiknya ialah Varanus priscus ialah spesis biawak gergasi yang telah pupus. Biawak ini pernah hidup di benua Australia pada fasa Pleistocene, iaitu kira-kira 1.5 juta hingga 40 ribu tahun dulu. Spesis biawak gergasi ini ialah biawak terbesar dunia dengan panjangnya sehingga 7 meter dan beratnya pula mencecah sehingga 1,940 kilogram!

Fosil spesis biawak ini ditemui pada tahun 1859 oleh ahli biologi England bernama Richard Owen yang terkenal dengan penemuan-penemuan fosil di zamannya. Pada mulanya, nama saintifik asal biawak gergasi ini ialah Megalania prisca oleh Owen sendiri.

Namun kajian selanjutnya menerangkan bahawa spesis biawak ini tergolong dalam genus biawak bernama Varanus. Maka, nama saintifik bertukar kepada nama Varanus priscus, namun nama Megalania tetap digunakan sebagai nama umum kepada spesis biawak ini.

Sebenarnya, fosil Megalania yang ditemui oleh Owen ini sukar untuk ditentukan kepanjangannya kerana fosil tersebut belum lengkap sepenuhnya. Tekaan awal terhadap saiz spesis biawak ini ialah 7 meter panjang dan beratnya mencecah sekitar 600-620 kilogram. Pada tahun 2002, pengkaji bernama Stephen Wroe menyangkal saiz biawak asal yang teramat besar.

Wroe mengandaikan bahawa saiz biawak Megalania hanyalah maksimum 4.5 meter panjang dan berat maksimumnya ialah 331 kilogram. Jadi, panjang purata spesis biawak ini ialah 3.5 meter panjang dan berat 97-158 kilogram. Walau bagaimanapun, pada tahun 2004, pengkaji bernama Ralph Molnar mengukur secara lansung terhadap fosil biawak Megalania bagi mengkaji ketepatan saiz haiwan ini.

Keputusan dari pengukuran menunjukkan bahawa panjang biawak Megalania mampun mencecah sehingga 7 meter manakala beratnya sebenar ialah sekitar 1,940 kilogram. Dengan ukuran ini, biawak Megalania sah sebagai biawak terbesar dunia. Tambahan lagi, eupa bentuk spesis biawak ini persis tubuh badan biawak komodo yang menetap di kepulauan Indonesia.

Dengan keempat-empat lengan yang berotot, tengkorak yang besar bersama barisan giginya setajam pisau, diet biawak Megalania mungkin terdiri dari sejumlah haiwan bersaiz kecil, sederhana, dan besar seperti burung, haiwan reptilia dan mamalia, malah memakan haiwan marsupial gergasi seperti spesis Diprotodon.

Seperti spesis Varanus lain, biawak Megalania berkemungkinan mempunyai air liur yang berbisa. Air liur dari haiwan seperti biawak komodo mempunyai haemotoxin , iaitu toksin yang mampu hancurkan sel darah merah dan bersifar anti-gumpalan.

Jika mangsa terkena air liur ini setelah diterkam, pendarahan akan mengalir laju dan proses penyembuhan semakin lambat. Keadaan ini memudahkan biawak komodo menyerbu mangsa tanpa sebarang kekasaran dari si mangsa. Jika biawak Megalania mempunyai air liur sebegini, ia mungkin disenaraikan sebagai haiwan darat berbisa paling besar di dunia.

Biawak Megalania telah hidup selama 50,000 tahun dan telah pupus selepas fasa Pleistocene. Sebab kepupusan pemangsa gergasi ini berkemungkinan dari migrasi besar-besaran manusia yang melintasi Sundaland sehingga tiba di benua Australia. Megalania dan pemangsa-pemangsa kuno lain mungkin bertembung dengan manusia prasejarah dan bersaing mendapatkan penempatan dan sumber makanan, sehingga mempengaruhi populasi biawak Megalania sehingga disahkan pupus.

Pertembungan antara biawak Megalania dan manusia seperti orang asal Australia telah melahirkan haiwan mitologi menakutkan dalam kalangan mereka. Haiwan mitologi ini bernama ‘Whowie’ iaitu sejenis biawak sepanjang 7 meter, mempunyai rupa seperti rupa katak, dan mempunyai 3 pasang kaki yang kuat. Whowie dikatakan tinggal di dalam gua dan berupaya memakan manusia.

Kalau anda berminat dengan haiwan-haiwan spesis pra-sejarah seperti ini, kami nak cadangkan buku terbaru kami, TERHEMPASNYA PESAWAT MH747, mengisahkan survivor para penumpang pesawat yang terpaksa berhadapan dengan haiwan pra-sejarah seperti Megalania untuk kekal hidup. Beli di: http://bit.ly/TerhempasnyaShopee

RUJUKAN:

Smith, W. Ramsay (1930). Myths and Legends of the Australian Aborigines. London: George G. Harrap. p. 147-151.

Molnar, Ralph E. (2004). Dragons in the dust: the paleobiology of the giant monitor lizard Megalania. Bloomington: Indiana University Press.

Adams, L.; Adams, G. (1979). Wowie the River Monster. Illustrated by Chris Riordan. Sydney: Science Research Associates.


Arab Saudi Umum Bina Bandaraya Terapung

Beberapa minggu lepas, Putera Mahkota Arab Saudi, Putera Mohammed bin Salman (MBS) mengumumkan rancangan membina bandaraya terapung terbesar di dunia. Bandaraya yang dikenali sebagai Bandaraya Oksagon ini akan di barat daya NEOM, sebuah bandaraya mega baru Saudi yang bersifat futuristik. Separuh daripada Oksagon akan terapung di kawasan Laut Merah.

Mengikut rancangan, bandar tersebut dijangka mendapat penghuni pertamanya sekitar 2024 dengan semua kerja pembinaan siap pada 2030. Oksagon dijangka akan dikuasakan oleh tenaga boleh diperbaharui dan dilengkapi pelbagai teknologi termasuk robotik dan kecerdasan buatan (AI). Riyadh berharap menerusi perlaksanaan projek Oksagon, ia dapat merealisasikan Wawasan Saudi 2030 termasuk mempelbagaikan sumber pendapatan negara itu.

Pengumuman ini dibuat beberapa minggu sebelum PBB dan sebuah syarikat Korea bernama Oceanix mengumumkan projek bandaraya terapung Oceanix di luar pesisir Busan, Korea Selatan. Sekiranya projek ini berjalan lancar, Korea Selatan bakal mendapat bandaraya teraping pertama dunia menjelang 2025. Bandaraya ini dijangka menjana tenaga elektrik menerusi tenaga suria, menghasilkan sendiri makanan dan air bersih serta membawa penduduk dan pelancong dengan bot-bot khas.

Mendengar cerita dua projek ini, ia sememangnya satu prospek menarik bagi mendepani isu perubahan iklim. Tetapi tidak seperti projek Oceanix-PBB di Busan, projek Oksagon tidak menyatakan secara jelas bagaimana ia akan dibina di atas air atau kos pembinaannya. Dan ini mengakibatkan Oksagon menjadi bahan ketawa wartawan, penganalisis dan pakar akademik Timur Tengah.

Ini merupakan kali pertama MBS melancarkan projek berskala besar yang dianggap bercita-cita besar dan pertama di dunia. Pada minggu sama Oksagon diumumkan, baginda turut mengumumkan perlaksanaan projek bandaraya kebajikan pertama di dunia iaitu Bandaraya Putera Mohammed bin Salman di kejiranan Irqah, Riyadh. Dan awal tahun ini, MBS turut mengumumkan pembinaan bandaraya sifar karbon sebagai projek pertama NEOM.

Dengan semua projek yang dinyatakan, agak sukar untuk membayangkan sama ada semua ini dapat direalisasikan atau tidak. Ini ditambah dengan sesetengah projek dibelenggu dengan isu kelewatan termasuk perubahan rekaan yang dititahkan oleh MBS sendiri. Oleh sebab itu, seorang penganalisis percaya Oksagon berakhir sebagai satu kegagalan dan ia akan cuba ditutup dengan pengumuman projek-projek berikutnya.

RUJUKAN

Uddin, R. (2021, 17 November). Saudi Arabia to build eight-sided city that floats on water. Middle East Eye.

Times of India. (2021, 27 November). South Korea to get world’s first floating city by 2025.


Mitos-Mitos Terkenal Berkaitan Viking

Bila kita sebut pasal Vikings, pelbagai tanggapan berkenaan mereka akan muncul. Kita mengenali mereka sebagai orang yang ganas dan tidak bertamadun serta berupaya menghapuskan tentangan mana-mana pihak yang cuba melawan. Ada pula yang menganggap mereka ini menjarah tempat-tempat yang dituju demi memenuhi keperluan nafsu mereka. Melihat kepada mitos-mitos ini, perlu untuk kita melihat semula sama ada mitos-mitos Viking ini benar atau sebaliknya.

1. Topi bertanduk

Kita selalu dimomokkan orang Viking memakai topi bertanduk tak kira sama ada melalui pembacaan komik atau animasi. Tiada sebarang bukti arkeologi yang menunjukkan orang Viking memakai topi sebegini. Memang benar mereka memakai topi besi tetapi itu sebagai pelindung kepala semasa mereka bertempur di medan perang. Jika orang Viking memakai topi bertanduk semasa berlawan, ia pasti tidak akan membantu situasi semasa bertahan lebih-lebih lagi bila pihak lawan menggunakan kapak, belantan atau pedang.

Walaupun ada mengatakan mereka memakai topi sebegini berdasarkan plak-plak helmet yang ditemui dari tapak arkeologi Sutton Hoo dan Vendel, kita kena teliti perkara tersebut dengan lebih mendalam. Mengikut plak-plak tersebut, ia menunjukkan imej dewa-dewa memakai topi bertanduk semasa berperang tetapi hakikatnya, rekaan tersebut lebih kepada burung yang berparuh seperti cangkuk. Selain dari imej tersebut, tiada sebarang imej menunjukkan tentera atau pedagang Viking memakai topi sedemikian.

Idea orang Viking memakai topi bertanduk datang dari abad ke-19 dan diinspirasikan daripada opera The Ring Cycle yang dihasilkan komposer Jerman, Richard Wagner. Karya itu diinspirasikan daripada pelbagai watak yang wujud dalam mitos-mitos orang Norse. Tetapi idea topi bertanduk diterjemah dalam bentuk realiti apabila pereka kostum Carl Emil Doepler menghasilkan topi berkenaan untuk watak-watak Vikings pada tahun 1870-an. Sejak itu, ramai kartunis, pembikin filem dan artis meneruskan fantasi ini sehingga hari ini. Tak boleh bayang watak Thor memakai topi bertanduk sambil menghayun tukulnya, Mjolnir.

2. Nama Vikings

Terma Viking datang dari perkataan Iceland lama ‘Viking-r, a creek dweller’ (Viking-r, si penghuni anak sungai kecil). Memandangkan Viken merupakan wilayah perdagangan utama Norway ketika itu, nama tersebut diambil dan merujuk kepada sekumpulan orang yang masuk dan keluar berdagang di wilayah tersebut. Perkataan Viking kemudiannya dianggap sinonim untuk ekspedisi laut/ekspedisi merompak dan berfungsi sebagai kata kerja. Individu atau kumpulan-kumpulan yang keluar untuk ‘Viking’ yang bermakna mereka perlu meninggalkan tanah air mereka semasa bulan-bulan musim panas, mengembara dengan bot-bot panjang ke wilayah-wilayah di mana mereka boleh berdagang atau merompak

Penulis-penulis kontemporari tidak menggunakan terma Viking yang merujuk kepada sekumpulan orang. Sebaliknya, kelompok ini digelar Norsemen (orang dari utara) atau pagan menurut teks-teks Kristian lama. Namun, sesetengah orang masih menganggap Viking merujuk kepada wilayah-wilayah Scandinavia termasuk Denmark, Sweden dan Norway. Semua wilayah ini ditadbir oleh pemerintah-pemerintah berbeza dan mereka juga berbeza antara satu sama lain. Dari segi lanskap juga berbeza kerana semakin jauh sesebuah wilayah itu di utara, semakin sukar bagi sesebuah komuniti untuk bertani berikutan cuaca buruk. Ada ketikanya, pemerintah-pemerintah ini menggabungkan kekuatan tentera masing-masing untuk tujuan pertahanan atau operasi lebih besar. Tetapi penggunaan terma Viking hanya untuk menggambarkan semua orang Eropah Utara sama adalah salah sama sekali!

3. Ganas

Dalam pelbagai teks sejarah Kristian lama, orang Viking menempa nama sebagai kumpulan yang ganas semasa menyerang terutama biara-biara yang mudah terdedah. Dalam satu teks, seorang lelaki bernama Alcuin dari York kepada Bishop Higbald mengisytiharkan bahawasanya kumpulan orang Viking ini membunuh ramai orang suci di biara dan memijak mayat-mayat mereka seperti najis di jalanan.

Berdasarkan bukti arkeologi, banyak bukti yang menunjukkan orang Viking berlaku ganas kepada mangsa mereka. Penemuan arkeologi menunjukkan ada sesetengah mangsa mati dengan senjata pembunuh mereka masih melekat pada tulang-tulang mereka. Satu rangka yang ditemui di Muzium Hertfordshire Utara menunjukkan sebuah kepala lembing masih melekat pada leher rangka tersebut. Walaupun sesetengah memang dikenali sebagai serigala perang, ramai yang memilih menjalani kehidupan secara aman dengan bertani, berdagang dan mengadakan hubungan dengan komuniti-komuniti sekitar.

Dan perlu diingat pada era Viking, ia merupakan satu tempoh yang dianggap ganas dan kejam. Keganasan orang Viking kadang-kadang sama atau diatasi oleh musuh mereka semasa tempoh tersebut. Salah seorang yang berlaku kejam terhadap Viking ialah Charles I atau lebih dikenali sebagai Charlemagne. Maharaja Empayar Rom Suci itu mengarahkan pembunuhan beramai-ramai dilakukan ke atas orang Viking di wilayah Saxony. Peristiwa yang digelar Pembunuhan Beramai-Ramai Verden ini berlaku pada 782 Masihi di mana askar-askar Charlemagne menyembelih 4,500 orang Saxon yang diberi kepada baginda sebagai sekutu. Namun memandangkan statusnya sebagai pemelihara agama Kristian dan penyokong kuat gereja, penulis-penulis Kristian menulis versi yang memperlihatkannya sebagai seorang raja yang baik.

4. Bukan Balik Tetapi Menetap

Dalam siri televisyen Vikings, ada sesetengah adegan menunjukkan orang Viking memilih untuk menetap di kawasan baru berbanding kembali ke tempat asal mereka. Antara alasan di sebalik tindakan ini menurut sejarawan ialah tanah wilayah baru lebih subur dan sesuai dijadikan sebagai kawasan pertanian. Ini mendorong mereka mendirikan petempatan yang terus bertahan sehingga hari ini.

Antara petempatan yang mendapat tempias pengaruh Viking ialah ibu negara Republik Ireland hari ini, Dublin. Selepas ditubuhkan pada 841 Masihi, ia berkembang sebagai sebuah bandar perindustrian yang berkembang maju dan mempunyai pelabuhan perdagangan yang rancak. Bandar ini turut menyaksikan pembikinan duit syiling Ireland pertama. Di England atau lebih tepat York, bandar tersebut dipindahkan orang Viking ke muara sungai sebagai sebuah bandar baru yang maju dan diberi nama Jorvik. Iceland juga berkembang apabila orang Viking membuka petempatan di situ pada tahun 874 Masihi.

Tetapi semua kisah ini tidak boleh mengatasi pemilikan wilayah Normandy oleh orang Viking semasa pemerintahan Raja Charles III. Orang Perancis menggelar mereka ini Norman kerana asal-usul mereka dari utara. Dan seperti dipaparkan dalam siri televisyen Vikings, wilayah Normandy di utara Perancis ini diberi kepada Rollo untuk mengelak serangan berterusan orang Viking ke atas Perancis. Dan sebagai pemanis, Charles III juga mengahwinkan puterinya dengan Rollo. Ini mendorong ramai orang Viking menetap dan menerima budaya dan bahasa Perancis. Dan lama-kelamaan, ia sebenarnya membentuk generasi baru penakluk di mana sesetengah daripada keturunan Rollo menjadi raja di England, Sicily dan wilayah Antioch.

5. Pagan

Kebanyakan teks-teks sejarah Kristian melabel orang Viking sebagai pengamal paganisme dan tidak bertuhan. Hakikatnya berdasarkan teks dan bukti-bukti arkeologi, ia satu keterangan yang salah. Ini kerana agama Viking ini bersifat tersusun, hierarki dan berdasarkan beberapa siri naratif yang dipercayai. Ianya bukan berdasarkan kitab-kitab samawi dan mitos-mitos yang menyelubungi agama Norse disampaikan secara lisan dari satu generasi ke satu generasi.

Mereka tidak mengamalkan agama di tempat-tempat khas seperti gereja atau kuil tetapi mengikut tradisi lama Celt seperti dusun atau sungai suci. Kebanyakan amalan mereka dilakukan oleh pendeta-pendeta mereka dan diambil dari ketua-ketua keluarga. Gelaran pendeta itu sendiri dikurniakan oleh raja-raja mereka. Malah, mereka turut melaksanakan upacara korban sama ada berbentuk objek, haiwan atau manusia. Dan bagi yang sudah masak dengan mitos-mitos Norse atau lebih tepat siri komik Thor, pasti sudah biasa dengar tempat-tempat seperti Asgard dan Midgard. Asgard merupakan tempat di mana dewa-dewi Norse bersemayam sementara Midgard merupakan gelaran yang diberi kepada bumi. Bagi para pahlawan yang terbunuh, ada satu tempat khas bagi mereka iaitu Valhalla.

6. Jahil

Orang Viking bukanlah jahil seperti yang disangkakan penulis-penulis Kristian pada zaman mereka. Walaupun mereka tidak menulis teks panjang seperti kisah-kisah pengembaraan hinggalah lewat Era Viking, mereka tetap menulis menggunakan skrip kompleks dipanggil rune dan ianya penuh dengan pelbagai jenis simbol. Setiap abjad dalam skrip rune bersambung dengan perkataan. Misalnya perkataan f rune dipanggil feoh yang bermaksud kekayaan atau kumpulan lembu. Ini merupakan ukuran kekayaan orang Viking pada ketika itu. Selain itu, ia juga dijadikan sebagai teks keagamaan, dedikasi dan nama peribadi seseorang.

Jika benarlah orang Viking itu jahil seperti didakwa, bagaimana mereka boleh berlayar beratus-ratus batu dari tanah air mereka untuk sampai ke wilayah-wilayah baru untuk berdagang atau merompak. Ukiran-ukiran prasejarah dan batu menunjukkan kepentingan bot dalam masyarakat berkenaan. Dan menjelang abad kesembilan Masihi, mereka sudah berupaya membina kapal yang berkemampuan menyeberangi Lautan Atlantik Utara sehingga satu ketika, pernah sampai di Amerika Utara.

7. Wanita

Masyarakat Viking diperintah oleh golongan bangsawan jarl, sesetengah daripada mereka ini bergelar raja bila sudah mempunyai kuasa yang besar. Memandangkan masyarakat tersebut berteraskan tentera, kekuatan tentera sentiasa diutamakan. Tetapi itu tidak menghalang kelompok cerdik pandai sama ada lelaki atau wanita dari menyumbang dan ada ketikanya, menjadi pemerintah komuniti itu sendiri.

Golongan wanita memainkan peranan penting dalam komuniti Viking. Jika kaum Adam keluar berlayar untuk berperang atau berdagang, merekalah yang menjadi penjaga harta dan tanah. Ada juga yang mendapat latihan tentera dan turut sama keluar berperang bersama kaum Adam semasa ekspedisi laut Viking. Antara gambaran paling mudah berkenaan kelompok wanita ini ialah Lagertha dalam siri televisyen Vikings. Dan status mereka sentiasa terpelihara di mana ada dikebumikan dalam lokasi bersifat penting seperti dua mayat wanita yang ditanam dalam kapal Oseberg.

Selain berpengetahuan menguruskan pentadbiran dan terlibat dalam kempen tentera, ada juga yang mempunyai kemahiran dari segi spiritual termasuk ilmu sihir. Ini berdasarkan penemuan banyak tongkat dalam kubur-kubur mayat wanita. Dan jika dibandingkan dengan wanita Kristian, mereka mempunyai hak perundangan jauh lebih baik dan boleh menceraikan suami mereka sekiranya suami gagal menghormati atau menderanya.

8. Pembersih

Jika ada merasakan orang Viking ini pengotor dan tidak pandai menjaga kesihatan, anda salah. Di sesetengah tapak arkeologi, mereka menemui sikat-sikat dan pisau cukur yang digunakan orang Viking untuk menjaga kekemasan diri. Selain itu, mereka juga menetap dalam dewan-dewan yang besar dan luas seperti digambarkan dalam Vikings dan sajak epik Norse Beowulf. Dari segi diet pemakanan, mereka mempunyai diet pemakanan yang baik. Antara makanan mereka ialah ikan salmon dan trout, pufin, daging elk dan beruang.

SUMBER

Ramirez, Janina. (2018). HistoryExtra. 8 Viking myths busted. https://www.historyextra.com/period/viking/8-viking-myths-busted/


Menjawab Laporan Konspirasi Kosmo Tentang Pendaratan Bulan

Bertalu-talu kami terima notifikasi daripada pentaksub-pentaksub konspirasi. Buka tengok, rupanya akhbar Kosmo ada naikkan laporan ‘perkongsian’ pasal pendaratan Bulan.

Kisah mudahnya, Green Boss ada buat suntingan sedikit sebanyak pada gambar pendaratan Bulan yang kononnya mendedahkan seorang lelaki berbaju chroma key.

Berduyun-duyunlah orang tag kami macam berikut:

Fuh. Nampak gaya macam kami kena bungkus dah. Misi meyakinkan orang ramai pada ilmu Allah SWT barangkali sudah gagal kerana ramai percaya pada video Green Boss.

Tetapi sebenarnya, pernah saja orang-orang konspirasi tepek video sebegini setiap kali kami naikkan artikel tentang pendaratan Bulan. Jom kita tengok dulu sampel video tersebut. Ada banyak versi. Ini salah satu:

Dan jawapan kami tetap sama. Asal dijawab saja, mesti mereka pusing macam gasing tuduh kami Yahudi yang tidak dapat terima hakikat. Nak tahu apa yang paling lawak? Kalian percaya pada video Green Boss, yang menaikkan video-videonya dalam bahasa Ibrani (Hebrew).

Jadi siapa yang Yahudi? Malas nak jawab. Boleh fikir kalau ada akal. Memandangkan ada yang sudah tag kami, maka kami ulangi jawapan tersebut.

Green Boss Adalah Karya Parody

Sebelum kita mengulas panjang, biar saya terangkan dulu kenapa video Green Boss boleh buat ‘pendedahan’.

Pertama sekali, mereka menyunting masuk orang chroma key ke dalam gambar tersebut. Betulkan saiz, posisi dan arah untuk seolah-olah memegang Bendera Amerika Syarikat yang tidak berkibar di Bulan. Gambar orang chroma key ini akan ada pada layer lain. Layer bawah adalah layer gambar pendaratan Bulan.

Maka kemudian mereka mengubahsuai kelegapan (opacity) layer orang chroma key. Jadi hilanglah orang chroma key. Kemudian semasa buat rakaman video tangkap layar (screen video), mereka tukar sikit sebanyak kononnya mereka buat proses suntingan guna Filter Mode (Other Maximum) bagai.

Ini asas Photoshop ya. Kalau tidak faham, maka kalian kena dalami ilmu Photoshop terlebih dahulu. Tapi sebentar, apa bukti saya? Sebab saya ikut prosedur mereka buatlah saya tahu macam mana mereka buat.

Gambar Asal:

Gambar Suntingan Pertama (Filter –> Maximum 100):

Haa. Mana? Putih terus gambar. Cuba right click kawasan nampak kosong di atas dan ‘copy image address’. Paste dekat tab baru. Itu dapatan saya selepas buat suntingan cara sama.

Gambar asal pula bukan gambar pecah-pecah saya sebat daripada mana hala. Saya dapatkan gambar ini daripada direktori NASA. Takkan ada gambar lagi jelas, besar dan berkualiti untuk dibandingkan apa yang ada di laman NASA.

Jangankan gambar itu, saya buat pada gambar-gambar lain pun tiada orang chroma key didedahkan. Memang mereka tiada dalam gambar asal.

Maka pertanyaan saya kepada pentaksub-pentaksub konspirasi terutamanya yang tag saya, kalian terlalu desperate berlaku sombong pada ilmu Allah sampai terpaksa percaya pada video PARODY? Video apa mereka parody? Mereka buat parody video Fame Focus.

Itu baru pertanyaan pertama. Ada beberapa pertanyaan lagi, memandangkan kalian sendiri cari nahas tag kami. Nak kami rungkaikan lagi kredibiliti Green Boss yang lemah? Nah tengok ni.

Kononnya dia dedahkan Tom Holland cium ‘orang chroma key’ yang disunting kemudian jadi Zendaya. Sebenarnya, benda ni adalah ‘common knowledge’ setiap peminat MCU yang follow isu macam magnet tarik jarum.

Dah lama didedahkan yang babak ni sebenarnya mereka improvise kerana Zendaya sibuk dengan penggambaran filem lain. Maka mereka buat dulu babak-babak Tom Holland. Improvise mana yang patut, kerana pelakon ni tiada jadual yang tunggal. Jadual mereka kadang bertindih.

Mengetepikan Dusta Pada Fakta

Saya sudah menjelaskan apa yang kalian bangkitkan. Kini giliran kalian menjelaskan apa yang saya bangkitkan, kalau benar niat kalian adalah untuk meraikan perbincangan.

Pertama sekali, kalau pendaratan Bulan ini palsu, kenapa Kesatuan Soviet senyap sampai sekarang? Persekutuan Rusia yang sekarang ini pun adalah successor state pada Kesatuan Soviet. Mereka juga senyap. Diamnya mereka adalah sebenar-benar tanda bahawa pendaratan Bulan adalah benar.

Kalau pendaratan Bulan ini palsu, macam mana boleh ada plat-plat retroreflector? Soviet meletakkan dua retroreflector melalui misi Luna 17 dan Luna 21. NASA letak melalui misi Apollo 11, Apollo 14 dan Apollo 15. Apakah misi Soviet juga palsu? Yalah. Kalau tiada orang mendarat, macam mana nak ‘letak’? Ini logik kalian.

Apa guna reflector ini? Saintis guna laser tembak ke kawasan tersebut. Cahaya laser akan pantul balik. Jadi dengan cara ini, saintis mengukur laser tersebut untuk tahu jarak Bumi-Bulan.

Saya bagi dua soalan mudah terlebih dahulu. Dapat jawab dua soalan ini, saya tanya soalan-soalan lebih rumit macam limpahan teknologi seperti MRI semua. Tapi saya tunggu dulu sementara kalian terkulat-kulat cari fakta yang kalian takkan mampu terima kerana terlalu sombong pada ilmu.

Kalau korang betul-betul cintakan ilmu, ini masanya kita menadah ilmu Allah melalui jendela iaitu saintis-saintis agung sepanjang zaman. Kenali saintis tersebut melalui buku THE PHYSICIST’S ODYSSEY (bahasa Melayu) yang sudah dijual di Shopee: https://bit.ly/3CQNQTH


Sohei Pahlawan Sami Jepun Yang Buat Samurai Ketakutan

Sebut saja Jepun, ia amat sinonim dengan pahlawan samurainya. Siapa yang tak tertarik dengan kisah samurai yang menuntut bela kematian tuan mereka (47 Ronin) atau kisah filsuf samurai paling terkenal dalam sejarah, Miyamoto Musashi. Tetapi ada satu pahlawan yang jarang didendangkan iaitu sohei atau pahlawan sami Buddha.

Jangan sangka penganut Buddha Jepun hari ini sama macam orang dahulu. Di sana terutama pada zaman Heian (794 hingga 1185 Masihi), terdapat pelbagai mazhab Buddha dan mereka saling bersaing bagi mendapatkan lantikan politik tertinggi di kuil-kuil. Nak dapat lantikan bukan senang, kena ada sokongan daimyo-daimyo (kelompok bangsawan Jepun) yang berpengaruh. Takde sokongan, lupakanlah niat nak jadi sami terkenal!

Atas sebab itulah, dalam tempoh empat abad tersebut, pendukung-pendukung mazhab Buddha berbeza ini sentiasa bertelagah. Fiil sama seperti pertelagahan geng Roman Katolik dengan geng Protestan sampai cetus perang selama lebih beberapa abad (contohnya Perang 30 Tahun). Tetapi motif pertelagahan bersifat politik bukan bersifat agama seperti yang berlaku pada Zaman Pertengahan Eropah.

Sebelum itu, kami cadangkan korang untuk dapatkan KITAB TAMADUN JEPUN. Dengan sejarah negara itu yang panjang, banyak perkara yang kita tidak ketahui tentang Negara Matahari Terbit itu. Nak tahu lagi, kena dapatkannya sekarang! Beli di Shopee: https://shopee.com.my/The-Patriots-Kitab-Tamadun-Jepun-i.238336777.17556954102

Di sebalik kecenderungan mereka yang saling bertelagah, jangan pandang mudah pengaruh mereka dalam arena politik Jepun ketika itu. Ini kerana kelibat sohei amat digeruni oleh para samurai setiap kali berada di medan perang.

Dan jangan memandai nak cari pasal dengan mereka. Disebabkan pengaruh agama yang kuat, sohei boleh saja menyumpah sesiapa yang tak disukainya. Jika itu berlaku, memang malanglah jadi orang yang kena sumpah! Kalau tak, takkanlah Maharaja Jepun abad ke-12, Go-Shirakawa buat komentar ini bila ditanya tentang sohei, “Terdapat tiga perkara yang berada di luar kawalan beta: arus Sungai Kamo, pergerakan dadu di tempat judi dan para sami yang menetap di gunung-ganang.”

Dari satu segi, pakaian perang sohei tidaklah berbeza sangat dengan pakaian perang samurai lain. Bila mereka di medan perang, mereka memakai pakaian termasuk kimono berwarna putih atau safron (kuning cempaka). Baju perisai mereka sama seperti perisai samurai dan ia biasanya ditutup dengan jubah berwarna gelap.

Selain pakaian putih atau safron, mereka juga dikenali kerana menutup muka mereka dengan kain putih. Satu-satunya bahagian muka yang dapat dilihat ialah bahagian mata. Bagaimanapun, ada sesetengah sohei lebih suka menutup muka mereka dengan ketopong (perkataan lain untuk topi) perisai.

Dari segi persenjataan pula, senjata pilihan sohei ialah naginata. Sekali pandang, ia merupakan pilihan senjata yang aneh apatah lagi ia banyak digunakan oleh samurai wanita. Tetapi disebabkan ia mempunyai pemegang yang panjang, penggunanya terutama askar berkuda boleh saja membunuh pihak lawan dari jarak yang selamat.

Selain naginata, sohei juga turut membawa pedang katana dan tanto yang diikat pada pinggang mereka. Kedua-duanya boleh menjadi senjata sokongan sekiranya naginata yang digunakan patah. Sohei juga turut diketahui sebagai pemanah yang handal. Dengan kecekapan menggunakan pelbagai senjata di medan perang, tidak hairanlah mengapa para daimyo dan samurai kecut perut dengan sohei.

Tetapi kalau ini pun tak buat orang kecut perut, maka mereka hanya perlu takut ini: tempat keramat bergerak. Barang ini dibawa ke medan perang setiap kali sohei turun bertempur. Pihak lawan hanya ada satu pilihan kalau nampak objek tersebut: menyerah tanpa melawan. Kalau lawan juga, memang kena sumpah berbakul-bakullah jawabnya. Sebabnya, perbuatan ganas termasuk peperangan depan objek keramat sebegitu merupakan perbuatan terlarang di sisi agama mereka.

Antara kuil-kuil terkenal yang mempunyai sohei ialah Negoroji, Nara, Miidera dan Gunung Hiei. Bagi para daimyo, sokongan sohei amat penting kerana ia menentukan sama ada kempen mereka berjaya atau tidak. Tetapi bagi para samurai, mereka dilabel akuso (sami jahat) kerana mempergunakan fahaman Buddha untuk meraih sokongan politik. Walaupun di belakang sohei diumpat macam-macam, ada juga samurai yang pilih untuk sokong dengan harapan dapat restu dewa-dewi bila berperang.

Bagi individu yang bakal meletakkan batu asas penyatuan Jepun, Nobunaga Oda, beliau mempunyai sebab kuat untuk membenci sohei. Ini kerana sohei-sohei didapati menyokong keluarga Asai dan Asakura yang merupakan pesaing-pesaingnya.

Justeru, ini menjelaskan mengapa Nobunaga menyerang mereka terlebih dahulu pada 1570 dengan tujuan melemahkan kekuatan sohei. Tetapi pada akhir tahun sama, sohei melancarkan serangan balas sekaligus menunjukkan mereka bukan lawan mudah. Berang dengan kedegilan mereka, Nobunaga mengutus Hideyoshi Toyotomi untuk menundukkan mereka pada 1571.

Selepas dikalahkan, sebahagian sohei ini berundur ke Gunung Hiei selepas dipelawa oleh para sami yang menetap di situ. Tetapi Nobunaga tidak mahu mereka membina semula kekuatan. Lantas, pada September 1571, 30,000 orang tentera dikerah ke gunung tersebut untuk memusnahkan saki-baki sohei yang ada di sana. Serangan tersebut menyaksikan 20,000 orang termasuk wanita dan kanak-kanak dibunuh di situ.

Sejak itu, bilangan sohei tidak lagi ramai seperti dulu. Di sebalik itu, mereka masih tetap turun ke medan perang terutama dalam pertelagahan antara bakal pengasas Keshogunan Tokugawa, Tokugawa Ieyasu dengan penyokong Hideyoshi. Setelah Tokugawa berkuasa, riwayat sohei sebagai pahlawan sami berakhir.

Dua buku best-seller The Patriots kini kami gandingkan sekali dalam versi bahasa Inggeris untuk kalian semua:

World Without Walls III: https://bit.ly/3PR2Ep9
The Human’s Complex: https://bit.ly/3J2GoGF

RUJUKAN

Kikoy, H. (2018, 28 Julai). Sohei: The Warrior Monks of Medieval Japan. War History Online.

Turnbull, S. (2003). Japanese Warrior Monks AD 949-1603. Osprey Publishing.